Matalikilo 30 IBBAIB63 - Lino Rakele naakabona kuti - Bible Search\nMatalikilo 29 Matalikilo 31\n1-Lino Rakele naakabona kuti tazyalili Jakobo bana, wakafwida mucizi wakwe ibbivwe. Nkabela wakaambila Jakobo kuti, Kondipa bana. Watandipa bana, ndafwa. 2-Mpawo bukali bwa-Jakobo bwakabukila Rakele. Wakati, Sa ime ndi mucibaka ca-Leza iwakukasya micelo yamwida? 3-Elyo wakati, Ngooyu mulanda wangu musimbi, Biliha. Koswanaana awe, akazyale amazwi aangu, kuti ambebo nkayakilwe luzubo kuzwa kulinguwe. 4-Aboobo wakamupa Biliha mulanda wakwe musimbi, kuti amukwate, nkabela Jakobo wakaswanaana awe. 5Lino Biliha wakaminta, wazyalila Jakobo mwana mulombe. 6-Mpawo Rakele wakaamba kuti, Leza wabeteka makani aangu, waswiilila ijwi lyangu, wandipa mwana mulombe. Nkaambo kako wakamuulika izina lya-Dani. 7Elyo Biliha mulanda musimbi waRakele wakaminta alimwi, wazyalila Jakobo mwana wabili. 8-Nkabela Rakele wakaamba kuti, Ndazundana amukulana wangu anzundano impati, ndazunda. Aboobo wakamuulika izina lya-Nafitali.\n9Alakwe Leya, naakabona kuti waleka kuzyala, wakabweza mulanda wakwe musimbi Zilipa, wapa Jakobo, kuti amukwate. 10Lino Zilipa mulanda musimbi wa-Leya wakazyalila Jakobo mwana mulombe. 11Nkabela Leya wakati, Ndajana coolwe; aboobo wakamuulika izina lya-Gadi. 12Elyo Zilipa mulanda musimbi wa-Leya wakazyalila Jakobo mwana mulombe wabili. 13-Nkabela Leya wakati, Ndajana lukondo, nkaambo banakazi bazoondaamba kuti ngusilukondo. Aboobo wakamuulika izina lya-Aseri.\n14-Lino kuciindi cakutebula bulotwe, Rubeni wakaya mumuunda, wajana micelo yakusinkula izyalilo, waileta kuli-Leya banyina. Mpawo Rakele wakaambila Leya kuti, Wence undipe imwi yamicelo yamwanaako. 15-Wakamuvwiila kuti, Sa ncintu ciniini buyo ncowandicitila kundinyanzya mulumi wangu? Sa ulayanda kundinyanzya ayalo micelo yamwanaangu? Nkabela Rakele wakamwaambila kuti, Mbubo, uyoolala ayebo masiku aya nkaambo kamicelo yamwanaako. 16Lino Jakobo naakazwa kumuunda ciindi camangolezya, Leya wakaya kuyoomucinga, wamwaambila kuti, Sunu uleelede kunjila kulindime, nkaambo ndakuula amicelo yamwanaangu. Aboobo wakalala awe masiku ayo. 17Lino Leza wakaswiilila Leya, nkabela wakaminta, wazyalila Jakobo mwana mulombe wasanu. 18Mpawo Leya wakati, Leza wandipa muulo wangu, nkaambo ndakapa mulumaangu mulanda wangu musimbi. Aboobo wakamuulika izina lya-Isakara. 19Elyo Leya wakaminta alimwi, wazyalila Jakobo mwana mulombe wamusanu aumwi. 20Mpawo Leya wakati, Leza wandaabila caabilo cibotu, Ncobeni lino mulumaangu ulandilemeka, nkaambo ndamuzyalila bana balombe bali musanu aumwi. Nkabela wakamuulika izina lya-Zebuloni. 21Kusule lyabaaba wakazyala mwana musimbi, wamuulika izina lya-Dina. 22-Mpawo Leza wakaibaluka Rakele. Leza wakamuswiilila akujalula izyalilo lyakwe. 23-Wakaminta, wazyala mwana mulombe, wati, Leza wamanisya lusampuko lwangu. 24-Nkabela wakamuulika izina lya-Josefa, wati, Jehova andiyungizizye mwana mulombe aumwi.\nJakobo mbwaakajana imbono kuli-Labani\n25-Lino Rakele naakamana kuzyala Josefa, Jakobo wakaambila Labani kuti, Undileke, njiinke kulindime akunyika yangu. 26-Undipe banakazi bangu abana bangu mbendakakubelekela, njiinke, nkaambo ulizi mbwiibede milimo yangu njindakakubelekela. 27-Mpawo Labani wakamuvwiila kuti, Na ndabota mumeso aako, kala okuno, nkaambo ndakasonda, ndajana kuti Jehova wandipa coolwe nkaambo kako. 28-Alimwi wakati, Amba zyakuvola zyako mbuzyeelede kuba, lino ndakupa. 29-Jakobo wakati, Ulizi mbundakakubelekela, aŋombe zyako mbuzyakabede mumaanza aangu. 30-Nkaambo imbono zyako zyakali zice buyo nkentanasika, lino sunu zyavula loko, alimwi Jehova wakupa coolwe nkaambo kakuza kwangu. Pele njoobamba lili iŋanda yangu ambebo? 31Elyo wakamubuzya kuti, Nkupenzi? Jakobo wakati, Utandipi cintu niciba cimwi. Na wazumina kundicitila cintu eci buyo, njooboola kweembela matanga aako akwaabamba. 32-Ndainda sunu akati kamatanga aako, ndagwisya imbelele zyoonse zili abusaasa azili amyambo, atubelele toonse tusia, azyalo impongo zili abusaasa azili amyambo. Ezi nzeziyooba zyakuvola zyangu. 33-Mbuboobo bululami bwangu mbubuyooboneka mumazuba aaboola, waakusika kuzoolingula zyakuvola zyangu: kufumbwa impongo zitakwe busaasa na myambo, akabelele katasii, zyoonse ziyooambwa kuti nzyakubba na zyajanwa mumaanza aangu. 34Lino Labani wakaamba kuti, Mbubo. Akube mbubonya obo mboamba. 35Elyo mubuzuba obo mbubonya wakagwisya basijembwe boonse ibakajisi busaasa na myambo, ampongo zyoonse izyakajisi busaasa na myambo, azyoonse izyakali kutubatuba, atoonse tubelele tusiya, wazibika mumaanza aabana bakwe. 36Nkabela wakalyaandaanya a-Jakobo musinzo wamazuba otatwe, Lino Jakobo wakali kweembela imbelele zya-Labani izyakasyeede.\n37-Mpawo Jakobo wakabweza inti zitete zyamiingili azyamuluba azya-muse, wazinyemba manywengwe aatuba, kuti kuboneke kutuba mumisamu. 38Lino inti ezyo nzyaakanyemba, wakazibika muzinywido imbelele mozyakali kunywida maanzi, kunembo lyambelele, nkabela imbelele zyakali kuminta nizyakeza kuzoonywa. 39Imbelele zyakali kuminta kunembo lyanti, aboobo zyakazyala zili abusaasa azili amyambo azili amabala mabala. 40Alimwi Jakobo wakaandaanya tubelele, nkabela wakalanzya meso aambelele kulizeezyo zili amabala mabala azisia mubu tanga bwa-Labani. Nkabela wakabika matanga aakwe alike, taakwe naakaabika antoomwe ambelele zyaLabani. 41Nkabela kufumbwa ciindi imbelele zitulumuka zyamubutanga nizyakali kuzyalana, Jakobo wakabika inti kumeso aambelele muzinywido, kuti zizyalane akati kanti, 42pele tudandala twambelele, taakwe naakatubikila inti pe, aboobo tudandala twakaba twa-Labani, zitulumuka zyakaba zya-Jakobo. 43-Aboobo muntu oyu wakaba muvubi loko, kajisi imbelele zinji, abalanda baalumi abanakazi, ankamele ambongolo.


MUNZI WAKO KU JULU\nMarco Polo na kapilukila ku munzi wakwabo wa Venice nikwakainda myaka minji kali ku masi a kujwe, ibenzinyina bakamuyeyela kuti musinzo mulamfu ngwakeenda wakamusondosya. Wakalijisi twaano tukankamanisya kwaana.\nMarco wakeenda kudolopo lizwide insiliva a ngolide. Waka bona mabwe asyiya akapya, pele taku naba omwe wakalizyi mukuba wa nsizi. Waka bona mulembo watakalikukonzya kupya nakuba kuti wawalilwa abbibi lyamulilo, pele taku naba omwe wakalizyi malata. Wakaluula makani anzoka izyipati zyisika kuntamu izyili kkumi kulampa amyeebo ikwazeme ikonzya kumena muntu, inyemu izyipati mbuli mutwe wamuntu izyituba mbuli mukupa mukati azyintu zizwa ansi izyikonzya kuyasya malambe. Pele taku naba omwe wakabwene kale ciwena, inyemu zyamakunka, nauba mungwimba utana bambwa. Bakalikwile kuseka kutwaano twamusyobo oyu. Myaka yakatobela, Marco nakalilede kaciswa, muntu umwi ukondwa wakali ambali abulo bwakwe wakamukulwaizya kuti aleke twaano ntwaakali kwaana. Pele Marco wakakaka: "masimpe buya onse. Alimwi tindamwaambila acisela zyazyintu zyindakabona."\nBalembi ba Bbaibbele ibatupa muzezo wakujulu balazumina amuzezo wa Marco Polo. Mbuli muciloto bakabona ibusena bumwekesya, ibubotu cakuti bakasandulula buyo cibela cakooko nkubakabona. Andiswe tuli mbuli benzinyina a Marco Polo. Twelede kuyeyela ba "ciwena a nyemu izya makunka" ezyo zyitutana bona nkaambo muzezo ngutujana mu Bbaibbele ututondezya kuti ijulu lilainda kwide kukkala amakumbi akulizya tuntimbwa.\n1. HENA IJULU MBUSENA BWINI?\nJesu ubamba busena bwini-bwini ibwesu lino kujulu kwini.\n"Myoyo yanu itapengi: kamusyoma Leza, kamundisyoma ambebo (Jesu). Munganda ya-Taata mwaali makalilo manji: nekwatali boobo, nendamwaambila. NKAAMBO NDIYA KUKUMUBAMBILA BUSENA. Kuti na ndainka kuyoomubambila busena, NDIYOOBOOLA ALIMWI, nzoomutolele, kuti oko nkwembele, anywebo mukabe nkuko." - Johane 14:1-3.\nJesu ulaboola kunyika yesu iciindi cabili kuzotutola kumasena abambidwe muntu omwe-omwe mumunzi wakujulu umwekamweka abulemu kwiinda mizezo yesu: Jerusalemu mupya. Twaakumana kukkala okuya, kwamyaka ili cuulu, Klistu uya kuleta ooyu munzi wakujulu kunyika eyi yaansi. Mbuli munzi ooyu wa Jerusalemu mupya mbuuseluka, mulilo uyakusalazya inyika yoonse. Inyika eyi yabambululwa unooli ngumunzi utakamani wa bafutulwe. (Cizubuluzyo 20:7-15. Makaani amwi ali muciiyo 22).\nHena Johane, wakalemba cizubuluzyo ncifanikiso nzi ncatutondezya citobela?\n"Lino ndakabona ijulu lipya anyika impya, nkaambo ijulu lyakusanguna anyika yakusaanguna zyoonse zyakamaninina, alwalo lwizi talukooyoobako limbi. Nkabela ndakabona munzi mulemu, Jerusalemu mupya, uuza buseluka kuzwa kujulu kwa-Leza, ulibambidwe mbuli nabwiinga mbwalisakatizizya mulumi wakwe. Elyo ndakamvwa ijwi ipati lizwa kucuuno caBwami, lyakati, amubone, bukkale bwa-Leza mpobuli akati kabantu, uzookkala akati kabo. Bazooba Bantu bakwe, alakwe Leza mwini uzookkala kulimbabo, azoobe Leza wabo," - Cizubuluzyo 21:1-3.\nNiyamana kubambululwa inyika amulilo, hena nguni Jesu ngwaakasyomezya kuti uyo kkala munyika eyi impya? "Bali acoolwe abo balibombya: nkaambo bazoovuba nyika." - Matayo 5:5 (Amulange alimwi ku Ciyubunuzyo 21:7).\nKlistu ulasyomezya kubambulula bupya inyika yaakwe yakali mbotu kumatalikilo kwipilula ku bubotu bwa Edeni, alimwi babombe "baya kukona nyika."\n2. HENA TUYA KUBA AMIBILI YENI KUJULU?\nJesu nakalibonya kuli basiciiya baakwe amubili wakabusyigwa wabulemu, hena wakausandulula buti?\n"Amubone maaza aangu amatende aangu. Ndime ndemwini! amundijate mundibone; nkaambo munsangu tajisi nyama azifuwa, mbuli mbomundibona ndili azyo." - Luka 24:39.\nJesu wakali jisi mubili wini; wakaita Tomasi kuti amujate (Johane 20:27). Muciindi eci Jesu wakeenda kunjila mung'anda yeeni, akwambaula abantu beni, akulya cakulya ceni (Luka 24:43).\nIjulu talikkalwi munsangu, pele Bantu beni bakkomana mubuumi bwa Muuya alimwi balijisi mibili "milemu."\n"Pele iswe munzi wesu uli kujulu. Nkukonya nkutulangila Mufutuli, nkukuti Mwami wesu Jesu Klistu, Oyo, uzoosandula mibili yesu iisampaukide, kuti ikozyanisigwe amubili wakwe mulemu. Eci cizooba nkaambo kanguzu zyayooyo uukonzya kumubombezezya zintu zyoonse." - Ba Filipo 3:20-21.\nInga twasyomezegwa kuti mibili yesu yakujulu inooli miyumu alimwi yamasimpe mbuli mubili wa Jesu wakabusyigwa.\nHena tuya kubazyiba bamukwasyi besu abeenzuma kujulu?\n"Nkaambo makani ngetubona sunu ali mbuli zintu zyamucimboniboni; pele tuzoobonana meso kumeso. Luzibo ndujisi sunu nduce-luce buyo, pele kuciindi eco nzoozibisya mbubonya mbundazibwa." - 1 Ba Korinto 13:12.\nKujulu tuya "kuba luzyibo lwini." Tuya kutelelesya akuyandana kapati omwe-aumwi kwinda munyika eyi.\nBasiciiya ba Jesu bakamuzyiba (Jesu) mumubili wakwe wakujulu, nkaambo kabube bwakwe buzibilwe (Luka 24:36-43). Maliya wakazyiba (Jesu) aa cuumbwe nkaambo kajwi lyakwe lyakazyibidwe ciindi nakamwiita izyina lyakwe Maliya (Johane 20:14-16). Basiciiya bobile ku-Emausi bakamuzyiba Jesu nkaambo kakutondeka-tondeka mbuli mbwakazyibide. Nibazyiba mbuli mbwaka leleka cakulya, baka muzyiba kuti ngu Mwami kwiinda mucilengwa caakwe (Luka 24:13-35).\nBafutulwe balabulangizi bubotu bwakuswangana "busyu-a-busyu" kuswangana alimwi kujulu. Amuyeyele kutangala kunga kulaba ciindi nimwazyiba kumweta-mweta kwa mulumi wenu na mukaintu wenu, na izwi lizyibidwe liita lyamwana wenu ngumwazika ciindi cilamfu cainda, nakwebeka kubotu kwamwenzyinyoko uyandika kapati. Tunooli aciindi citeeli cakuswaanganya maumi esu alimwi akukulwaizya izyiloongwe abantu bebelwa kujulu.\n3. HENA NCINZI NCITUYOO CITA KUJULU?\nTuno jisi milimo minjanji kujulu. Hena mbuti kuti mwabaa a ng'anda yamakanze yenu?\n"Amulange, ndalenga ijulu lipya anyika impya.... Njoosekelela Jerusalemu akukondelwa Bantu bangu.... Lino bayooyaka maanda akukkala mulingao; bayoobyala myuunda yami saansa akulya micelo yayo.... Abantu mbensalide bayoongozya milimo yamaanza aabo." - Isaya 65:17-22.\nJesu wakamba kale maanda esu atugamide mumunzi uusetekene wa Jerusalemu mupya (Johane 14:1-3; CiZubuLuzyo 21). Kubala ooku kutupa muzeezo wakuti tuya kubamba akuyaka maanda aamwi na impulasi izyamuminzi akubyala izyisyango zyaandeene zyabuumi bwazisamu zyakujulu. Hena nguni uzyi lwiiyo lupati lutulindila mubukkale busumpukide bwa Leza? Ikuzwidilila kwaba haabupampu besu akuzyiba zyamajulu kuyolibonya mbuli kuti ncisobaano cabaana twakutalika kubona "ing'anda ya Taata".\nHena ulayanda bubotu bwaku hwuuma meenda akunka, macelelo, imasaaka augwa imvula lyoonse amaluba-luba mabotu?\n"Nkaambo Jehova uyooumbulizya Zioni;... Inkanda yakwe uyooisandula kuti ibe mbuli Edeni, amabuwa aakwe ayooba mbuli muunda wa-Jehova. Mumonya omo muyoojanwa kukondwa akusekelela, kulumba amajwi aakutembaula." - Isaya 51:3.\nLeza uyoobambulula inyika muciimo ca muunda wa Edeni wakusanguna. Takunooli kutikaika kwamungwimba na muuya wabusi mubyaabi na ciyuma-yuma; lwiizyi lunoyootuba buu, masamu mapati a malundu.\nTakuli kubota buyo kulike, pele inguzu zyitutaakapegwe ikuti tuzyibile busena obu. Kunooli mbuli buzuba butaanzi bwakkweendeenda anze kumuntu waciswa kwa ciindi cilamfu.\nHena mulakondwa kuzyiba izyintu zyipya? Kwiiya? Kulenga?\n"Ookuya, mizezo ilafwa iyoozyiba akukondwa munguzu izyikankamanisya zyabulengi, amaleele a luyando lufutusya... izyibeela zyamubili ziyookomezegwa, kujana luzyibo tacinolemyi mizeezo nakuba kumana nguzu. Ookuya bwendelezyi bwamilimo bulakonzya kuya kumbele, akusika kumbakani izyiyandika; alimwi ookuya kunooli imbakani zyipya, maleele mapya ayeebelwa, masimpe aakwiiya izyiiyo izyipya izyiita inguzu zyamizezo, buumi amubili. Lubono loonse lwajulu lunooli antangalala kuti bafutulwe ba Leza baiyee." - Ellen G White, Kulwana Kupati (Great Controversy) (Nampa, Idaho; Pacific Press Publishing Association, 1950), ipepa 677.\n4.\tHENA CIBYAABI CIYOOYOSYA JULU ALIMWI?\n"Lino omo mumunzi tamukooyonjila cintu niciba comwe cisofwaazya, nibaba bantu bacita zisesemyo nanka kubeja, pele abo balikke balembedwe mazina aabo mubbuku lyabuumi lya-Mwanambelele." - Cizubuluzyo 21:27.\nLeza uyakugusya cinyonyono alubole lwancico; tazyikalibonyi kabili alimwi. Jesu aakulibonya, "tunooli mbuli nguwe" (1 Johane 3:2). Mucilawo cakukazyanya akukwelelezegwa kuti tu jaye, tubbe, tubeje nakuba kujata mukaintu cakusinikizya, tuyo ccilila luzyalo lwakujulu.\n"[Leza] Nkabela uyoosindula misozi yoonse kumeso aabo. Takukooyooba limbi lufu, nikuba koomoka nikuba kulila nikuba kuciswa, nkaambo zintu zyakale zyamaninina" - Cizubuluzo 21:4.\nNaaba sinkondo, naa lufu, talukabiko. Kujulu bafutulwe "tabakafwi" nakuba kucembala (1 Kolinto 15:53). Ijulu talijayi buyo lubole lwacinyonyono. Amuyeeye mbucitikabe kuli baabo ibapenga abulema mubuumi bwabo:\n"Lino meso aaboofu ayoobona, amatwi aabasinke ayoosinkuka. Cilema unooya busotauka mbuli insya, alulimi lwasyataambi luyooimbisya." - Isaya 35:5, 6.\n5.\tMBUBOTU NZI BWAJULU BUPATI\nAmuyeeye kubonana busyu a busyu a Jehova Mulengi wajulu.\n"Amubone, bukkale bwa-Leza mpobuli akati kabantu, uzookkala akati kabo. Bazooba Bantu bakwe, alakwe Leza mwini uzookkala kulimbabo, azoobe Leza wabo." - Cizubuluzyo 21:3.\nLeza singuzu ulasyomezya kuba mwenzuma alimwi Mwiiyi. Nkukkomana kuli buti kukkala ansi amatende akwe!\nAmuyeeye mwiimbi ncanga ulapa kuti akkale kwaciindi cisyonto a Beethoven naba Mozart. Amuyeeye mbwaanga musilisi wabasondokede ulakkomana kubaa ciindi cakukkala a Albert Einstein, na inga camba nzi kumuntu ubeleka mulimo wa ku peinta mwanga wabadika a Michelangelo na a Rembrandt.\nAmuyeeye buyo, bafutulwe baya kuba acoolwe cipati citeeli. Baya kubandika a mulembi wanyiimbo zyoonse, bahabupampu abasongo boonse. Bayooswaanganya mizeezo yabo asyimizeezo mupati amoyo mupati wamujulu. Aboobo eci cilongwe ciiya kukulwaizya kukomba.\n"Nkabela kuzwa kumwezi mupya akusikila kulyuumwi mupya, akuzwa kubuzuba bwa-Nsabata akusikila kulibumwi bwa-Nsabata, bantu boonse bayoosika kuzookomba kubusyu bwangu, mbwaamba Jehova." - Isaya 66:23.\nAkati-kati amunzi wakujulu kwiimvwi cuuno cipati cituba ca Leza. Cizingulukidwe fulicoongo ya smaragido (emerald), ibusyu bwaakwe bulamweka mbuli zuba lyasyikati. Aansi amatende aakwe ilwiizyi lunyengemanyengema mbuli ciboniboni kumbazu zyoonse. Kubalangala ooku ikutondezya bulemu bwa Leza, bafutulwe babungana kupa kulumbaizya kupati.\n"Nkabela banunudwe ba-Jehova bayooboola akuza bwiimba kusikila ku-Zion; Bayooba alukondo lutamani amitwe yabo. Bayoojana lukondo abusekelezi, elyo buusu akutongela zyoonse ziyootija". - Isaya 35:10.\nNgooyo umwi uula bubotu butaimpwi naaceya. Kusyomeka kwaakwe akubikkilila alwengelelo lwaakwe lulazumanana. Alilumbaizyigwe izina lyaakwe lisetekene!\n6.\tTWELEDE KUBA NKUKO!\nJesu ulayandisyisya uulya muswangano wabusyu-abusyu. Nkikaambo kaako ncakazuminina kuku nununa kuzwa kucinyonyono amuulo mupati. Ulelede kubweza cipego eci cacigaminina. Ulelede kulyaaba kuli Klistu mbuli Mwami a Munununi. Uyandika lwengelelo luzwa kucicingano, nkaambo:\n"Lino omo mumunzi tamukooyoonjila cintu niciba comwe cisofwaazya, nibaba Bantu zisesemyo nanka kubeja, pele abo balikke balembedwe mazina aabo mubbuku lyabuumi lya Mwanambelele." - Cizubuluzyo 21:27.\nJesu ulatugusya kuzwa mucibi, kutali mucibi. Tweelede kuboola kuli nguwe kwiinda munguzu zyaakwe muli ndiswe akuzandulwa kuzwa kuli basyizibi abatasetekene. Jesu ncecijulilo kunjila mubulelo bwaakwe buboola.\nAboobo bulelo oobu bulakozya kuba amatalisyo mumyoyo yenu oono. Jesu natugwisya kuzwa mucibi, ubamba ijulu lisyoonto mulindiswe. Ulakozya kutugwasya kuti tuzyibe bwakulanganya kulibilika, kunyema, ikuyoowa alimwi akuzulwa kutupenzya. Bulangizi bwajulu taacili cilikwabilizyo kuzwa kumapenzi abuumi; butugwasya kulenga majulu ano ansi.\nMibuzyo yakabuzyigwa Bantu yakatondezya kuti "aabo basyooma kuti kuli buumi kunze alufu balapona buumi bwakutangala akusyoma bantu kwiinda baabo batasyomi."\nKwiina ciinga cilaba akukwelelezya mubuumi bwenu lino kwiinda cilongwe akusyooma Jesu Klistu. Amuteelele Petro mbwasandulula kukwelelezya kwa lusyoomo lupona:\n"Walo tamunamubwene pe nekubaboobo mulamuyandisya, nkabela nomutamuboni suni MULAMUSYOMA, ABOOBO MULAKONDWA ALUKONDO LUTAAMBIKI LULI ABULEMU, alimwi mulalijanina cintu eco nceluleta lusyomo lwanu, nkokuti lufutuko lwamyuuya yanu." - 1 Petro 1:8, 9.\nEezyi zyoonse ajulu. Hena mwakajana kale buumi Jesu Klistu mbwayanda kuti muzyibe? Mutakaki lwiito lwaakwe lwaluzyalo.\n"Lino Muuya anabwiinga balaamba kuti "boola!" ayooyo uuswiilila alakwe aambe kuti, "boola!" Ayooyo uufwide nyota, aboole; Amuntu woonse uuyanda, anywe cabuyo maanzi aabuumi." - Ciyubunuzyo 22:17.\nJesu ulandinywe lino, ulambaula kumoyo wenu mbuli mbumubala mabala aya. Ulamwiita kuti "muboole!" "muboole!" "muboole!" Nataaba akuyandisyisya boobu na kuzumanana. Naa tamuna ciita oku, ncecino ciindi kwiinda zyiindi zyoonse nciindi ceenu celede kutambula lwiito lwaakwe.\nNkaambo nzi nciinga tamumwaambili kuti mwazumina cipego caluzyalo lwaakwe akuti mukakkale buumi bwamoongole anguwe? A mumwambile ikuti mulamuyanda. Amumulumbe nkwamucitila aankwakanza kumucitila. Naa kuli ciimwi cintu akati kanu aa Leza, amumubuzye kuti muzumine kuti acigusye. Sunu, mbuli mbumutelela izwi lyaakwe imoyo wanu nucikozya kwingula, amulisungule kuli nguwe kakunyina kweenkela. Amukotamike mutwe akwamba kuti "Jesu, Mwami wangu ndaboola. Ndakupa koonse kuli ndiwe. Ndinooli wako lyoonse."


Kuzimaanya Musinze: Mpali Aatalikilwa Kubala Buzuba? Print\nKuzimaanya Musinze: Mpali Aatalikilwa Kubala Buzuba?\nLusifa, sinkondonyina wa Mwami Yahuwah, wakabba bulemu bwakukombwa oobo mbweelede kupegwa buyo Yahuwah Mulengi wesu alikke; wakacita eeco kwiinda mukupindula kkalenda lyakujanya buzuba bwaciloba bwa Nsabata. Pele teesyi cilikke eeco ncaakapilinganya pe. Walo wakacinca aciindi cini mpobutalikila kubalilwa buzuba! Mazubaano, “buzuba” bulaa mawoola 24, alimwi butalikilwa akataa masiku kubalilwa. BaJuuda abaabo bakomba Mujibelo batalika Nsabata zyabo kumangolezya muli Bwasanu kumabbililo aazuba. Nokuba boobo, Mangwalo ayubununa kuti eeco ciindi buzuba nobutalika taali akataa masiku nokuba kumabbililo aazuba pe.\nBuzuba butalikila kubucedo akumana nokwasiya akuleka kulibonya cintu kalibbide zuba. Masiku nceciindi mwezi anyenyezi nozyeendelezya mulengalenga, aboobo, buzuba butalikila aciindi nyenyezi nozileka kulibonya – kalitaninga pasuka zuba, mpoonya bulagola eelyo zyatalika kulibonya nyenyezi kalibbide zuba.\nMwezi a nyenyezi zyeendelezya busiku: nkaambo luzyalo Lwakwe lulakkalilila lyoonse kukabe kutamani. Intembauzyo 136:9\nMboobu mbwaamba Mwami Yahuwah, ooyo wakabikka zuba kuti kalibala sikati, ooyo wakalenga mwezi anyenyezi kuti kazimweka masiku, uuyuuntanya lwizi kuti mayuwe kaavwuuma, Mwami Yahuwah Singuzuzyoonse ndezina Lyakwe. Jelemiya 31:35\nBusiku butalikila waawo nokwasiya akuleka kulibonya cintu akumana kubucedo kwatalika kusalazya. Buzuba bwa kkalenda lyasunu tabweendelani abuzuba bwini pe. Pele mukwiimpanya, buzuba bwa kkalenda busanganya masikati abusiku antoomwe alimwi tabutalikili kubucedo pe. Buzuba bwini bwa kumalengelo ncibeela citaanzi kusolola ca buzuba bwaa kkalenda, kakuli busiku ncecibeela cabili cabuzuba bwaa kkalenda.\nMvwiki ya Malengelo yakatalika eelyo Mulengi naakati, “Akube mumuni!” Buzuba butaanzi bwa mvwiki munyika iino bwakatalika eelyo nokwakalibonya mumuni.\nAlimwi Elohimu wakaandaanya mumuni kuzwa kumudima. . . . Elohimu wakaulika mumuni kuti Mbuzuba, alimwi wakaita mudima kuti Masiku. Aboobo mangolezya acifumofumo bwakali buzuba butaanzi. (Langa mu Matalikilo 1:4-5.)\nEelyo Yahuwah nakaandaanya mumuni kuzwa kumudima, Walo wakaita mumuni kuti “Buzuba” alimwi Walo wakasimpya kuti “buzuba” bulaa cibeela camangolezya a mafumofumo:\n"Aboobo mangolezya acifumofumo bwakali buzuba butaanzi." (Matalikilo 1:5, KJV)\nEelyo Mozesi naakalemba bbuku lya Matalikilo, walo taakabulide bbala lyaamba kuti “masiku.” Mubbuku lya Matalikilo, walo wakatondezya kuti buzuba bulaa ziindi zyobile zilaa minyinza, mangolezya amafumofumo. Ikuti buzuba nobwakali kutalikila akataa masiku nokuba kumabbililo aazuba, Mozesi naatakasanganya kulemba kuti mangolezya acifumofumo zyakali zibeela zya buzuba bomwe.\nBa Levi 23:32 nkakampango keni ka Bbaibbele kabelesyegwa kutabilila muzeezo wakutalikila “buzuba” kumabbililo aazuba:\n"Kuzwa kumangolezya kusikila kumangolezya, inywe mweelede kusekelela Nsabata yenu." (BaLevi 23:32b, KJV.)\nEelyo aaka kampango nokabalwa mbuli ncokaambilizya cini, cilisalede kuti eeco tacikonzyi kujatikizya kufumbwa mazuba woonse nokuba buzuba bwa Nsabata mubuzuba bwa ciloba. Mu BaLevi 23:26-32, kuli malailile aa Mwami Yahuwah aajatikizya Buzuba bwa Kunununwa. Ikuti buzuba buli boonse nibwali kutalikila kumangolezya, Walo kunyina naakeelede kwaambila bana ba Isilayeli kuti beelede kutakilila Buzuba bwa Kunununwa kumangolezya aasolola kabutaninga sika buzuba oobo.\n"Buzuba bwa Kunununwa" butaaluka mazuba aakalenda obile: bwa fuka abwa kkumi.\n“Mubuzuba bwakkumi bwamwezi waciloba, oobo buli mbobuzuba bwaciyanza cakusalazya bantu, mubuzuba oobo mukaliimye kulya, amukaswaangane akukomba, mukape cipaizyo cakutenta ku Mwami Yahuwah. Kutalikila nolibbila mubuzuba bwafuka bwamwezi kusikila nolibbila mubuzuba bwakkumi, mulyookezye akuliimya kulya.” (BaLevi 23:27, 32, KJV)\nIkuti buzuba nobwakali kutalikila kumangolezya, Mozesi naakaambilwa buyo kuti: "Buzuba bwa Kunununwa buli mubuzuba bwa kkumi bwa mwezi waciloba." Buzuba butalikila aciindi mumuni nowatalika kulibonya eelyo mudima watalika kuyabaila. Mangolezya tacaambilizyi matalikilo aabuzuba bwa fuka pe. Aalo mangolezya taatalisyi buzuba buli boonse pe, kusanganya abwa Nsabata yabuzuba bwa ciloba.\nIzuba lyakalengelwa kweendelezya buzuba. Buzuba butalikila aciindi eelyo mumuni watalika kulibonya alimwi bumanina waawo nokucinyina mumuni uumweka kuzwa ku zuba kuti umunikile bantu. Misela minji niyakaindide Mufutuli wakabuzya kuti, "Hena takuli mawoola aali kkumi aabili mubuzuba bomwe?" (Johane 11:9, KJV) Kunyina muntu wakamukazya! Boonse bakalizyi kuti buzuba butalika cifumofumo kubucedo nowasika mumuni. Mawoola aabuzuba akalaandawudwe muzibeela zili kkumi azibili, mbuli mbokutondezyedwe acipimyo ca zuba. Mawoola akali kwiinda kulampa mainza, akwiinda kufwiimpa mumupeyo, pele buzuba bomwe-bomwe bwakalaa mawoola aali 12.\nKuli mulumbe mubotu muciindi ca kukankaminwa, kuzikkwa akubuka kuzwa kubafu kwa Yahushua akuyubununa ciindi cini buzuba nobwakali kutalika.\n“Lino Buzuba bwa Kulyookezya butegwa Nsabata nibwakamana, bucica buyo, mubuzuba butaanzi bwamvwiki Maliya waku Magadala aumwi Maliya bakainka kuyoolanga cuumbwe.” (Mateyo 28:1, KJV)\nBuzuba butaanzi bwa mvwiki tiibwakatalika kusikila mumuni niwaatalika kumwesya Kujwe. Mbweenya buyo, aalo mangolezya aakatobela buzuba bwa kukankaminwa, Nsabata tiiyakatalika nilyakabbila zuba pe. Mangwalo alisalazyide kuti bapaizi abaleli tiibakali kuyanda kuti mibili yabakankamidwe icaale ampanda ikabucesye kusikila mu Nsabata:\nMbwaanga lino bwakali buzuba bwakulibambila Buzuba bwa Kulyookezya bwa Nsabata, bapati ba BaJuuda bakakumbila Pilato kuti bantu bakankamidwe batyoloolwe maulu akwaangulwa aziingano kabutanasika buzuba bwa Nsabata. Bakacita oobo nkaambo buzuba oobo bwakali bupati kulimbabo. Aboobo basilumamba bakasika akutalika kutyola maulu aamwaalumi mutaanzi wabaabo bakabambwidwe alimwi akuli wabili. Pele nibakasika kuli Yahushua, bakajana kuti wafwa kale, nkaako taakwe nibakamutyola maulu pe.” (Langa muli Johane 19:31-33.)\nLufu lwa kukankaminwa lwakali kunoonga lwatola mazuba aakubwene. Kaambo keni kakubinzya lufu kakali kakuti aabo bagagaidwe bagwisyigwe ampanda zyabo kiitaninga sika Nsabata kubucedo mubuzuba bwakali kutobela.\nAkati kabo kwakali Maliya waku Magadala, a Maliya banyina Jemusi a Josefa, alimwi abanyina bana ba Zebedii. Lino nikwakaba kumangolezya, kwakasika kuli Pilato umwi muntu uutegwa Josefa. Wakali muvwubi uuzwa ku Alimatiya, awalo wakali muccilili wa Yahushua. Muntu ooyu wakakumbila mutumba wa Yahushua. Mpawo Pilato wakalailila kuti bamupe mutumba ooyo. Mpoonya Josefa, wakauputaila mumulembo uutuba, akuulazika mucuumbwe cakwe mwini cipya ncaakakokolwede mumwaala. Wakakunkulisya bbwe pati akujala amulyango wacuumbwe, mpoonya wakayaamuka. (Langa muli Mateyo 27:57-60.)\nOoyu mulimo wakali kutola ciindi cilamfu loko!\nJosefa wakaunka kuli Pilato kuyookumbila mubili. (Mateyo 28:58)\nPilato taakasyoma kuti Yahushua wafwambaana boobo kufwa munzila yakali kutola mazuba ongaye. Mpoonya walo wakatumina sikalumamba kuti akalomye kubona kuti naa Yahushua ufwide ncobeni. (Maako 15:44, 45)\nJosefa wakaunka kuyoobambilila milembo yakuzikkila, wakapiluka ku Gologota akukkomonona mutunta kuzwa ampanda. (Maako 15:46)\nNicodemus wakasika kaletelezya mapaunzi aali 100 aatununkilizyo twa Itati a Maya kuti ananaike mubili kuutaninga zikkwa. (Johane 19:39)\nMubili unooli wakasanzyigwa kuutaninga zambailwa “mumilembo antoomwe atununkilizyo” (Johane 19:40)\nMubili wakalazyikwa mucuumbwe cakwe mwini Josefa ncaakalifumbila cakali munsimunsi. (Mateyo 27:59, 60)\nBuzuba bwamu Bbaibbele butalikila kubucedo, nokwatalika kusalazya akulibonya mumuni (kalitaninga pasuka zuba)\nOoyu mulimo wakali kutola ciindi cilamfu kapati cakuti wakatola busiku boonse tubulu. Nsabata tiiyakatalikila ku “mangolezya” nkaambo eeco nceciindi cini Josefa waku Arimathea naakataanguna kuyookumbila Pilato kuti akkomonone mubili!\nLino mangolezya naakasika, nkaambo oobo bwakali Buzuba bwa Kulibambila, nkokuti, buzuba busolola kiitaninga sika Nsabata, Josefa waku Arimathea, ooyo wakali nkumekume akataa nkamu yabuleli, walo lwakwe wakali kulindila bulelo bwa Kujulu, wakaboola akukkazyika camba, wakaunka kuli Pilato kuyookumbila mubili ookwa Yahushua. (Langa muli Maako 15:42-43.)\nMulimo wakuzikka Mufutuli wakamanizyigwa kaindi kasyoonto Nsabata niyakasika kubucedo nokwaatalika kusalazya.\nMpoonya [Josefa waku Alimateya] wakuukkomonona mubili kuzwa aciciingano, akuuputaila mucisani cibotu akuyoowulazyika mucuumbwe cakakokololwa mumwaala, mucuumbwe mwatakana zikkidwe muntu. Oobo bwakali buzuba bwakulibambila, nkaambo Buzuba bwa Kulyookezya butegwa Nsabata bwakali aafwiifwi kutalika. (Luka 23:53, 54, KJV)\n"Ibbala lyakuti 'yakaswena' mukampango aaka, ndibbala lyaci Giliki, . . . (epiphosko). Eeco ncoliiminina ncintu cikankamusya: 'kutalika kusalazya mumuni: – kutalika kuba kubucedo.' Ndibbala lyamusyobo wa #2017, . . . (epiphauo), eelyo liiminina kuti 'kumwesya . . . kupa mumuni.' Nkaambo kakuti tiibakalindizya kusikila kwaba kumangolezya kuti batalike mulimo wakulomba akukkomonona mubili, kuwaanzula kuzwa ampanda, kuusanzya akuupombaila mumilembo, azimwi zinjaanji, eeco cakabatolela mawoola aabusiku boonse, bakabucesya tubulu kucita mulimo ooyo. Tiibakamanizya kusikila nikwaaba kubucedo mu Nsabata nikwaatalika kumwesya." (eLaine Vornholt and L. L. Vornholt-Jones, The Great Calendar Controversy, p. 40.)\nIcintu citaanzi Yahuwah ncaakacita eelyo nakamanizya kulenga mumuni cakali cakwaandaanya mumuni kuzwa kumudima. Mpoonya Walo wakaulika zibeela zyobilo zyaandeene nzyaakaandaanya. Cibeela cakalaa mumuni Walo wakaciita kuti “Buzuba” alimwi cibeela camusinze Walo wakaciita kuti “Masiku.” Ooyu ngomulazyo wa Mangwalo wakuti eeco Mwami Yahuwah ncaakaswaanganya antoomwe, kutabi muntu uucaandaanya. (Langa muli Maako 10:9.) Mbweenya buyo, eeco Yahuwah ncaakaandaanya, kutabi muntu uuciswaanganya. Kutaminina kuti buzuba butalikila akataa masiku nokuba kumabbililo aazuba, ooko nkuswaanganya antoomwe eeco Mulengi ncaakaandaanya.\nLusifa wakabbodoola kuti “uyoocinca ziindi amilawo.” (Daniele 7:25, KJV) Kwiinda mukupindula buzuba bwa kukomba, akkalenda libelesyegwa kujana buzuba oobo, akucinca ciindi aatalikila buzuba, walo wakabba kukomba kweelede kupegwa buyo Mulengi alikke.\nMukwabo kotantamuka cilubide azilengwa zyabantu buno buzuba. Kosangana mweelwe wabantu bavwuntauzya kasimpe atalaa nyika aabo babambulula buzuba bwa Nsabata bwamasimpe.\nUbaambile Baisilayeli kuti, 'Muleelede kububamba buzuba bwa Nsabata, nkaambo buzuba oobu mbwacitondezyo akati kangu andinywe alimwi abalunyungu lwanu, kutondezya kuti mebo nde Mwami Leza Yahuwah ndakamucita nywebo kuba bantu bangu. (Langa mu Kulonga 31:13.)\nAzimwi zyeendelana acibalo eeci:\nIno Ndilili Buzuba Nobutalika?\nNsabata Iitobezya Mwezi-azuba| Cikwabilizyo – Cibeela 3


Ino Bbaibbele Inga Lyandigwasya Buti?—Kulimvwisya Kabotu Bbaibbele | Bakubusi Balabuzya\nAMUBALE MU Afrikaans Albanian Amharic Arabic Armenian Azerbaijani Bicol Bislama Catalan Cebuano Chichewa Chinese (Traditional) Chinese Mandarin (Simplified) Chitonga Chitumbuka Croatian Czech Danish Dutch English Estonian Faroese Fijian Finnish French Georgian German Greek Gun Haitian Creole Hausa Hebrew Hiligaynon Hmong (White) Hungarian Iban Icelandic Iloko Indonesian Isoko Italian Japanese Kazakh Kinyarwanda Kirghiz Kirundi Korean Lingala Lithuanian Macedonian Malay Malayalam Maltese Mam Mambwe-Lungu Mongolian Moore Myanmar Ndebele (Zimbabwe) Nepali Norwegian Nzema Pangasinan Persian Polish Portuguese Portuguese (Portugal) Romanian Russian Sango Serbian (Cyrillic) Serbian (Roman) Setswana Seychelles Creole Shona Sinhala Slovak Slovenian Spanish Swahili Swedish Tagalog Tatar Telugu Thai Turkish Twi Ukrainian Urhobo Uzbek Vietnamese Xhosa Yoruba Zulu\n“Ndilasola kulibala Bbaibbele, pele ndilatyompwa akaambo kakukomena kwandilyo!”—Briana, 15.\nSena andinywe mbomulimvwa? Cibalo eeci cilakonzya kumugwasya!\nIno nkaambo nzi ncomweelede kubala Bbaibbele?\nIno ndeelede kulibala buti Bbaibbele?\nSena kubala Bbaibbele takumukkomanisyi? Kuti kacili boobo, tacigambyi pe. Mulakonzya kwaamba kuti Bbaibbele ndibbuku lijisi mapeeji ainda ku 1,000, talijisi zifwanikiso alimwi talinoneezyi mbuli TV amavidiyo.\nPele amuciyeeyele boobu: Ikuti mwajana ciyobwedo calubono cansiku, sena inga tiimwayanda kuzyiba izili mukati?\nBbaibbele lili buyo mbuli ciyobwedo calubono eeco. Lijisi mbono zinji zyabusongo izikonzya kumugwasya\nKumvwana abazyali banu\nKujana balongwe bali kabotu\nKuliyumya kuti mwatyompwa\nIno mbuti bbuku lyakaindi boobo mbolikonzya kugwasya mazuba aano? Nkaambo kakuti “Magwalo oonse akasololelwa a Leza.” (2 Timoteyo 3:16) Eeci caamba kuti lulayo luli mu Bbaibbele luzwa kuli yooyo uujisi lulayo lwiinda kubota.\nBbaibbele nciyobwedo calubono cijisi busongo butakonzyi kuulwa amali\nNzila imwi nkwiinda mukulibala kuzwa kumatalikilo kusikila kumamanino. Kucita boobo kulakonzya kumugwasya kuzyiba mulumbe uuli mu Bbaibbele. Kuli nzila zinji zyakubala Bbaibbele. Amubone zikozyanyo zyobilo:\nMulakonzya kubala mabbuku aali mu Bbaibbele aali 66 kweelana aambwaatobelana, kuzwa ku Matalikilo kusikila ku Ciyubunuzyo.\nMulakonzya kubala Bbaibbele kweelana ambozyakali kutobelana kucitika zintu.\nNcomweelede kuyeeya: Makani aayungizyidwe A7 mu Bbaibbele lya Busanduluzi Bwanyika Mpya alapa mulongo wambozyakali kutobelana kucitika zintu mubuumi bwa Jesu.\nNzila yabili yakubala Bbaibbele njakusala cibalo iceendelana abuyumuyumu mbomwajana. Mucikozyanyo:\nSena inga tiimwayanda kujana balongwe basyomeka? Amubale cibalo caamba Jonatani a Davida. (1 Samuele, caandaano 18-20) Mpoonya amubelesye pepa lyakulembela lyakuti “Mbomukonzya Kujana Balongwe Basyomeka” kutegwa mwiiye ziiyo zigwasya kuzwa kucibalo.\nSena inga tiimwayanda kuyumya makanze aanu aakuzunda masunko? Amubale cibalo caamba Josefa mbwaakazunda masunko. (Matalikilo, caandaano 39) Mpoonya amubelesye pepa lyakulembela lyakuti “Mbomukonzya Kulwana Sunko . . . Josefa—Cibeela 1” alimwi alyakuti “Wabejelezyegwa! Josefa—Cibeela 2” kutegwa mwiiye ziiyo zigwasya kuzibalo eezyi.\nSena inga tiimwayanda kwiiya mboukonzya kumugwasya mupailo? Amubale cakacitika kuli Nehemiya. (Nehemiya, caandaano 2) Mpoonya amubelesye pepa lyakulembela lyakuti “Leza Wakawiingula Mupailo Wakwe” kutegwa mwiiya ziiyo zigwasya kucibalo eeci.\nNcomweelede kuyeeya: Ciindi nomubala Bbaibbele, amube masimpe kuti kunyina zisabila mpomubede kutegwa mubikkile maano.\nNzila yatatu yakubala Bbaibbele nkusala cibalo naa ntembauzyo, amucibale mpoonya amubone mbocikonzya kumugwasya. Mwamana kubala amulibuzye mibuzyo mbuli bwayeeyi:\nNkaambo nzi Jehova ncaakabikkilizya makani aaya mu Bbaibbele?\nIno ayubununa nzi kujatikizya bube bwa Jehova naa nzila mbwacita zintu?\nIno mbuti mbondikonzya kwaabelesya makani aaya mubuumi bwangu?\nMuzeezo: Amulibikkile mbaakani! Amulembe deeti nomuyanda kuyootalika kubala Bbaibbele.\n“Ndilasala mabbuku aamu Bbaibbele aandikkomanisya. Eeci cilandigwasya kuzumanana kubala Bbaibbele abuzuba. Mucikozyanyo, ndilaliyanda bbuku lya Tusimpi. Imbono zyabusongo izijanika mubbuku eeli zilandikulwaizya kapati.”—Chloe.\n“Ndilasoleka kubala cibalo comwe naa zyobilo muntembauzyo kanditanaunka kukoona. Balembi babbuku lyamu Bbaibbele lya Intembauzyo bakali kulimvwa mbubwenya mbulindiswe. Cilayandika ikuyeeya cintu cimwi cigwasya kotanaunka kukoona alimwi kubala bbuku lyantembauzyo kwayumya lusyomo lwangu muli Jehova mbwali Leza siluumbulizyo lwini-lwini.”—Stefan.\nBakubusi Balabuzya Bakubusi\nBWIINGUZI KUMIBUZYO IILI 10 NJOBABUZYA BAKUBUSI\nIno Bbaibbele Inga Lyandigwasya Buti?\nBantu banji baamba kuti Bbaibbele lizwide twaano twalo-twalo, akuti ndyakaindi, naa kuti lilakatazya kapati kulimvwisya. Aaya taali masimpe.\nNkaambo Nzi Ncomweelede Kwiiya Bbaibbele?\nBbaibbele lilapa bwiinguzi kumibuzyo iibakatazya kapati bantu banji mubuumi. Sena inga mwayanda kuba akati kabo?\nMulongo Wakubala Bbaibbele


Baroma 16 | Bbaibbele Lili a Intaneti | Bbaibbele lya Busanduluzi Bwanyika Mpya\n16 Ndiyanda kumuzyibya zya Febe mucizyi wesu, uubelekela mumbungano iili mu Kenkileya, 2 kuti mumutambule kabotu mu Mwami munzila yeelede basalali, alimwi akuti mumugwasye mumakani aali woonse mwanga wayandika lugwasyo, nkaambo awalo wakagwasya bakwesu banji, kubikkilizya andime lwangu. 3 Amundaanzyizye Pulisika a Akula basimilimoma muli Kilisito Jesu, 4 ibakalibambilide kukosolwa nsingo kutegwa kandili muumi, aabo ibalumbwa ikutali andime buyo pele ambungano zyoonse zyabamasi. 5 Alimwi amwaanzye mbungano iili muŋanda yabo. Amwaanzye muyandwa wangu Epeneto, ooyo uuli njemicelo yakusaanguna ya Kilisito mu Asiya. 6 Amumwaanzye Maliya, ooyo iwamubelekela milimo minji. 7 Amumwaanzye Anduloniko a Juniya ibamukowa wangu alimwi baangema, ibaalumi bazyibidwe kapati abatumwa alimwi ibali kutobela Kilisito kwaciindi cilamfwu kwiinda ndime. 8 Amundaanzyizye Ampiliyato muyandwa wangu mu Mwami. 9 Amumwaanzye Ubano similimoma muli Kilisito, amuyandwa wangu Sitaku. 10 Amumwaanzye Apele, uusyomeka muli Kilisito. Amubaanzye aabo bamuŋanda ya Alisitobulo. 11 Amumwaanzye Helodiyona wamukowa wangu. Amubaanzye basikwiiya ba Mwami bamuŋanda ya Nakiso. 12 Amubaanzye ba Tulufena a Tulufosa, bamakaintu ibabeleka canguzu mu Mwami. Amumwaanzye Pesida imuyandwa wesu, nkaambo wakabeleka milimo minji mu Mwami. 13 Amumwaanzye Lufo imusale mu Mwami, alimwi abanyina ibali mbabamaama andime. 14 Amumwaanzye Asunikilito, Felego, Heme, Patuloba, Hema abakwesu bali ambabo. 15 Amumwaanzye Filologo a Juliya, Neleya amucizyi wakwe, a Olumpa, alimwi abasalali boonse bali ambabo. 16 Kamwaanzyanya akumyontana kusalala. Ibambungano zya Kilisito boonse balamwaanzya. 17 Lino bakwesu ndimukulwaizya kuti mubacenjelele bantu aabo ibaleta kwaandaana azyintu eezyo izinga zyatyompya bamwi mukwiimpana anjiisyo nzyomwakaiya, alimwi amubatantamuke. 18 Nkaambo bantu bamusyobo ooyu tabali bazike ba Mwami wesu Kilisito pe, pele mbazike bazisusi* zyabo beni; alimwi kwiinda mumajwi aalweeno alimwi aabumpelenge boongelezya myoyo yabantu batakwe luuni. 19 Kumvwida kwanu kwazyibwa abantu boonse, aboobo ndilakondwa akaambo kandinywe. Pele ndiyanda kuti mube bantu basongo kuzyintu zibotu, pele ibanyina mulandu kuzyintu zibi. 20 Eelyo Leza uupa luumuno ulapwayaula Saatani kunsi aamaulu aanu lino-lino. Iluzyalo lwa Mwami wesu Jesu alube andinywe. 21 Timoteyo similimoma ulamwaanzya, abalo bamukowa wangu ba Lukiya, Jasoni alimwi a Sosipata balamwaanzya. 22 Andime nde Tetiyo, nendalemba lugwalo oolu, ndamwaanzya mu Mwami. 23 Simeenzu wangu Gayo, mukamwini ŋanda oomo imuswaanganina mbungano yoonse, ulamwaanzya. Elasito imuyobozi wamali aamunzi ulamwaanzya, alimwi a Kwato imwanookwabo. 24 —— 25 Lino kuli Leza uukonzya kumuyumya kweelana amakani mabotu ngondaambilizya amukukambaukwa kwa Jesu Kilisito, kweelana aciyubunuzyo camaseseke aa Leza aakasisidwe kwaciindi cilamfwu 26 pele lino aayubununwa akuzyibisyigwa kwiinda mumagwalo aabusinsimi kuli bamasi boonse kwiinda mukulailila kwa Leza uutamani kutegwa kube kumvwida kwiinda mulusyomo; 27 kuli Leza ooyu uuli ngomusongo alikke, akube bulemu kwiinda muli Jesu Kilisito mane kukabe kutamani. Ameni.\n^ Naa, “mada.”


Ino Kubungana Pantu Pomwi Abeneklistu Babyaabo Kulabacafwa Buyani Bakamboni Bakwe Yehova?\nTulaya kumabungano lyoonse nabi kwaamba ayi tuleenda mishinso ilaamfu munshila shishupite nabi na kwatontola abuumbi cimwi ciindi nabi kakuli mfula. Ino ngumulandunshi Bakamboni Bakwe Yehova balaya kumabungano nabi kwaamba ayi balicite mapensho nabi kulema?\nMabungano alatusangalasha. Paulo ndyaakalinga kwaamba sha baabo mbotubungana abo, wakalemba ayi: “Katuyeeya bamakwesu.” (Bene Ebulu 10:24) Aya maswi alasansulula ayi tulyeelete kubashiba kabotu abo mbotubunganaabo. Aboobo Paulo wakalinga kutuyuminisha ayi tulyeelete kubikila maano kubamakwesu. Na twabeshiba kabotu bamakwesu alimwi amikwashi yabo, ndyeenga twashiba ayi anu bamwi bakakoma masunko aswebo cimwi ciindi ngotucana, ici inga calengesha ayi aswebo twiindilishe kuyuma.\nMabungano alayumya bushicibusa bwesu. Bamakwesu mbotubunganabo mbeshicibusa besu mbotusuni kuswa panshi lya moyo, teshi bantubo mbotushibeneabo capalaale. Cimwi ciindi tulasekanaabo. Ino mbubotunshi mbweenga twacana na katucita boobo? Kuba pomwi a Beneklistunyineesu, kulalengesha ayi tunobabikilaako maano alimwi ici cilayumya lusuno lwesu. Na bamakwesu baba alipenshi tulabacafwa mukwiinga mbamakwesu bancinencine. (Tushimpi 17:17) Kuba pantu pomwi abamakwesu kulatondesha ayi “tulabikilana maano.”—1 Bene Kolinto12:25, 26, NWT.\nTwamusenga kwaamba ayi munosala beshicibusa bacita kuyanda kwakwe Lesa. Beshicibusa abo inga mwabacana mumabungano a Bakamboni Bakwe Yehova. Mutasuminishi cintu cili coonse kumukasha kusa mukubungana andiswe.\nIno ngumulandunshi ncocibetele cibotu kusa kumabungano?\nIno ndilili ndyeenga mwasuna kusa kumabungano esu akushiba baabo mbotubunganaabo?


Sena Mulawo Leza Ngwaakapede Bana Israyeli Wakaliluleme?\nNgazi Yamulindizi | September 2014\nAMUBALE MU Afrikaans Albanian Amharic Arabic Armenian Aymara Bulgarian Catalan Cebuano Chichewa Chinese (Traditional) Chinese Mandarin (Simplified) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Greek Guarani Haitian Creole Hebrew Hiligaynon Hungarian Igbo Iloko Indonesian Italian Japanese Kazakh Kikaonde Kikongo Kikuyu Kiluba Kimbundu Kinyarwanda Kirghiz Kirundi Kongo Korean Kwangali Kwanyama Lingala Lithuanian Luganda Luo Macedonian Malagasy Maltese Maya Moore Myanmar Nepali Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Polish Portuguese Quechua (Bolivia) Romanian Russian Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tatar Thai Tigrinya Tshiluba Tsonga Turkish Twi Ukrainian Umbundu Venda Vietnamese Xhosa Yoruba Zulu\nMYAKA minji yainda, nkuta imwi kumasi aabakuwa yakazumina bumboni butaluzi kujatikizya bamaalumi bobilo ibakapedwe mulandu wabujayi, eelyo bakapegwa cisubulo cakujaigwa. Ciindi nobakazyiba kuti bumboni mbobakazumina tiibwakaluzi, bamaloya bakabeleka canguzu cakuti umwi wabaabo bakaangidwe wakaangununwa. Pele bamaloya bacibwene aaba kunyina ncobakali kukonzya kucita kujatikizya mwaalumi uumbi nkaambo wakalijaidwe kale.\nAkaambo kakuti bululami bulakonzya kunyonganizyigwa munkuta iili yoonse, Bbaibbele lyaamba kuti: “Bululami luzutu mbubuyandwa.” (Deuteronomo 16:20) Ciindi babetesi nobabeteka cabululami, bantu balagwasyigwa. Mulawo wa Leza wakagwasya bana Israyeli kuti kababeteka munzila iiluleme alimwi kakunyina kusalulula. Atuulange-lange Mulawo ooyo akubona naa ‘nzila zya Leza zyoonse zililuzi.’—Deuteronomo 32:4.\nBABETESI “BASONGO, BACENJEDE, BALI AMAANU”\nBantu balakkomana ikuti babetesi kababikkila maano, kabatasalululi alimwi kabataulwi makulo. Kweelana a Mulawo wa Leza kubana Israyeli, babetesi bali boobu bakali kuyandika kapati. Kumatalikilo aalweendo lwamunkanda, Musa wakaambilwa kuti ayandaule “bantu bacenjede bayoowa Leza, bantu basyomeka basulide masinkamulomo,” kutegwa babe babetesi. (Kulonga 18:21, 22) Kakwiindide myaka iili 40, wakakankaizya alimwi mbobayandika “bantu basongo, bacenjede, bali amaano” kutegwa kababeteka bantu.—Deuteronomo 1:13-17.\nKakwiindide myaanda yamyaka, Mwami Jehosafati * waku Juda wakalailila babetesi kuti: “Amucenjele mbumucita, nkaambo teensi muntu buyo ngumubetekela, ngu-Jehova. Walo uli anywe mumakani aakubeteka. Lino amuyoowe Jehova. Amucenjele mbumucita, nkaambo kuli-Jehova Leza wanu taakwe bubetesi butaluleme nikuba kusalaula bantu nikuba kulya makulo.” (2 Makani 19:6, 7) Aboobo ,mwami wakabayeezya babetesi kuti, ikuti naa kusalulula naa busyaacivwulemwangu bwapa kuti kabatabeteki kabotu, Leza wakali kuyoobapa mulandu akaambo kazintu zibyaabi zyakali kuyoocitika.\nCiindi babetesi bana Israyeli nobakali kuzitobela zyeelelo eezyo zisumpukide, bantu bakali kukwabililwa. Mulawo wa Leza alimwi wakali kupa njiisyo zimwi izyakali kugwasya babetesi kusala kabotu nomuba mutwaambo tukatazya. Ino ninjiisyo nzi zimwi eezyo?\nNJIISYO IZYAKALI KUSOLOLELA KUKUBETEKA KABOTU\nNokuba kuti babetesi ibakali kusalwa bakali basongo alimwi bacenjede, kunyina nobakali kubeteka kweelana abusongo bwabo. Jehova Leza wakabapa njiisyo naa malailile aakali kubagwasya kubeteka kabotu. Ngaaya malailile amwi aakali kupegwa kubabetesi bana Israyeli.\nKuvwuntauzya cakulomya. Kwiinda muli Musa, Leza wakalailila babetesi bana Israyeli kuti: “Amubeteke milandu yababunyina akukosola kabotu makani.” (Deuteronomo 1:16) Babetesi balakonzya kwaakosola kabotu makani ikuti kabazyi twaambo toonse tujatikizyidwe. Nkakaambo kaako Leza wakalailila baabo ibakali kubeteka kuti: “Muleelede kulingula makani akubuzya-buzya kabotu kabotu.” Babetesi bakeelede kusinizya kuti mulandu iwaletwa munkuta ‘wabonwa kuti ngwamasimpe’ kabatanatalika kubeteka.—Deuteronomo 13:14; 17:4.\nKuswiilila nzyobaamba bakamboni. Makani ngobakali kwaamba bakamboni akali kuyandika kapati mukuvwuntauzya. Mulawo wa Leza wakali kwaamba kuti: “Kamboni omwe alike takonzyi kupesya muntu mulandu mumakani ngaakabisya na mucintu mwaakasotoka mulao. Kumilomo yabakamboni bobile na botatwe makani alakonzya kusima.” (Deuteronomo 19:15) Kujatikizya bakamboni, Mulawo wa Leza wakali kwaamba kuti: “Utazibwezi zilengelelo zyabuyo. Utagwasyanyi amuntu sizibi sikulengelela kaambo.”—Kulonga 23:1.\nAabo bapa bumboni bakeelede kwaamba masimpe. Cisubulo icakali kupegwa akaambo kakubeja munkuta cakali kucenjezya boonse ibakajatikizyidwe. Mulawo wakali kwaamba kuti: “Lino babetesi babuzisye loko, nkabela na kwabonwa kuti kamboni ngusikulengelela buyo uuamba cakubeja, muleelede kumucitila mbubonya mbwaakayanda kucitila mweenzyinyina. Aboobo, mulamanisya bubi akati kanu.” (Deuteronomo 19:18, 19) Aboobo, ikuti muntu wabeja munkuta kutegwa abweze caabilo camuntu uumwi, cisubulo cakali cakuti abbadele muulo weelene. Ikuti naa wabeja cakuti muntu uutajisi mulandu wajaigwa, awalo wakeelede kujaigwa. Malailile aaya akali kukulwaizya bantu kwaamba masimpe.\nKubeteka cakutasalulula. Ikuti naa bajana bumboni boonse buyandika, babetesi lino bakali kwaakosola makani. Casika waawa, makani aayandika kapati mu Mulawo wa Leza akali kuyandika kubikkila maano, aakuti: “Mutalangi ciimo camucete nekuba kuyoowa basimpuo; ubeteke mweenzinyoko cakululama.” (Levitiko 19:15) Mumakani aali woonse, babetesi bakeelede kuukosola mulandu kweelana abumboni mbobakali kujana, ikutali akaambo kaciimo naa cuuno ncobajisi aabo bajatikizyidwe.\nNjiisyo eezyi izyakalembwa kaindi mumulawo wa Leza kubana Israyeli, zilakonzya kubeleka munkuta zyamazuba aano. Ikuti naa zyatobelwa, nkokuti bulubizi alimwi amilandu iitabetekwi kabotu ilakonzya kumana.\nKutabeteka kabotu inga kwamana ikuti naa njiisyo zyamu Mulawo wa Leza zyatobelwa\nBANTU IBAKAGWASYIGWA AKAAMBO KALUBETA LULULEME\nMusa wakababuzya boobu bana Israyeli: “Sa kuli musyobo umbi mupati uuli amilazyo ambeta ziluleme mbuli milao eyi yoonse njendamubikila buzuba obuno?” (Deuteronomo 4:8) Masimpe, kunyina cisi cimbi cakajisi zyoolwe eezyi. Mubweendelezi bwa Mwami Solomoni, walo ciindi naakacili mukubusi iwakali kutobela milawo ya Jehova, bantu “bakali kukala cakuliiba,” bakali kukkomana aluumuno alimwi bakazwidilila, “bakali kulya akunywa akusekelela.”—1 Bami 4:20, 25.\nCuusisya ncakuti, bana Israyeli mukuya kwaciindi bakaikaka milawo ya Leza. Kwiinda mumusinsimi Jeremiya, Leza wakaamba kuti: “Ncobeni ijwi lya-Jehova balilikakide, lino mbusongonzi mbubajisi?” (Jeremiya 8:9) Icakatobela ncakuti, munzi wa Jerusalemu wakaba “munzi wabulowa” uuzwide “zisesemyo.” Kumamanino wakanyonyoonwa alimwi wakaba tongo kwamyaka iili 70.—Ezekiele 22:2; Jeremiya 25:11.\nMusinsimi Isaya wakapona ciindi bana Israyeli nobakali mumapenzi. Naakayeeya izyakacitika musyule, wakakulwaizyigwa kulemba makani aamasimpe kujatikizya Jehova Leza alimwi a Mulawo wakwe, kuti: “Nkaambo imbeta zyako niziboneka ansi, bantu baluwa balaiya bululami.”—Isaya 26:9.\nCikkomanisya ncakuti Isaya wakasololelwa amuuya kusinsima kujatikizya bulelo bwa Mwami wabu Mesiya, Jesu Kristo naakati: “Takooyoobeteka kukuyeeya zintu ziboneka kumeso buyo, nikuba kukosola makani cakuzuminina majwi ngaamvwa kumatwi buyo. Uyoobeteka bacete cakululama, akukosweda batengwana banyika makani aaelede.” (Isaya 11:3, 4) Eelo kaka balijisi bulangizi butaliboteli aabo boonse ibayooba balelwa ba Bwami bwabu Mesiya mu Bwami bwa Leza!—Matayo 6:10.\n^ par. 6 Zina lyakuti Jehosafati lyaamba kuti “Jehova Mubetesi.”\nSena Mulawo wa Leza Wakali Kuzumizya Kupilusya Cibi Kucibi?\nMajwi aajanika mu Bbaibbele aakuti “liso kuliso, lino kulino,” apa bantu banji kuba amizeezo iisiyene-siyene. (Kulonga 21:24) Bantu bamwi bayeeya kuti majwi aaya atondezya kuti kupilusya cibi kucibi kulizumizyidwe a Leza. Pele kuyeeya kuli boobo takweendelani ambwaakaamba Leza naakati: “Utaliyi inkoto nekuba kuba simfundilizi kubana babantu bako.” (Levitiko 19:18) Aboobo, mbuti mbotweelede kwaateelela majwi aaya mubbuku lya Kulonga?\nLugwalo lwa Kulonga 21:22 lwaamba kujatikizya bamaalumi bobilo ibakali kulwana, mpoonya umwi wakaumikizya mukaintu iwakalaada calo cakapa kuti atumbuke mazuba aakwe kaatanasika. Ikuti naa mukaintu ooyu amwanaakwe tiibafwa, nkokuti mulumaakwe tanaakazumizidwe kupilusya cibi kucibi. Nokuba boobo, mwaalumi iwacisa mukaintu wakeelede kuti “aliye mbubonya mbwaamba mulumi; aliye mbobakosola babetesi.” Munzila imwi babetesi munkuta bakali kumubbadelesya mwaalumi wacisa mukaintu kweelana ambwaamba mulumaakwe. Pele kuti mukaintu naa mwanaakwe wafwa akaambo kakuumikizyigwa, babetesi mbabonya bakali kukosola mulandu kuti mwaalumi ooyo waumikizya mukaintu awalo ajaigwe.\nMubukkale oobu, babetesi, ikutali yooyo wafwidwa, mbebakali kubelesya majwi aakuti “buumi kubuumi, liso kuliso, lino kulino . . . ” (Kulonga 21:23, 24) Njiisyo eeyi yakali kuyeezya babetesi kuti cisubulo taceelede kwiindila naa kucesyegwa. Sikwiiya zyamu Bbaibbele Richard Elliott Friedman, waamba kuti: “Njiisyo iiyandika njakuti, cisubulo ceelede kweendelana amulandu alimwi taceelede kwiindila pe.”\nIno ncinzi cakapa kuti bantu kabayeeya kuti Mulawo wa Leza wakali kuzumizya kupilusya cibi kucibi? Cilayandika kuzyiba kuti mulugwalo lwa Matayo 5:38, 39, tujana majwi aa Jesu aakuti: “Mwakamvwa mbokwakaambwa kuti: ‘Liso kuliso alinyo kulinyo.’ Pele ndimwaambila kuti: Utapilusyi cibi kumuntu mubi, pele kufwumbwa muntu wakuuma lubayi kusaya lyalulyo, umupe asaya limbi.” Kulibonya kuti mumazuba Jesu ngaakali kupona, basololi bazikombelo bamwi bakali kwaamba kuti mulawo uujanika mulugwalo lwa Kulonga 21:23, 24 wakali kuzumizya kupilusya cibi. Pele Jesu wakakasalazya kaambo kakuti njiisyo iili boobo kunyina noyakali kweendelana a Mulawo Leza ngwaakapa bana Israyeli.\nJesu wakapandulula kaambo ncotuyandika busolozi alimwi anjiisyo zyobilo zyamu Bbaibbele ziyandika kapati.\nMAKANI AAYEEME AMUTWE UULI ACIVWUMBYO Sena Bantu Bayakwiinyonyoona Nyika Eeyi Cakumaninina?\nMAKANI AABUUMI Buumi Bwakubelekela Leza Buletela Zilongezyo\nSyriac Peshitta—Nzila Iitondezya Busanduluzi bwama Bbaibbele Aakusaanguna\nMabala Amusale naa muyanda kukkopa zyakamwaigwa NGAZI YAMULINDIZI September 2014 | Sena Bantu Bayakwiinyonyoona Nyika Eeyi Cakumaninina?\nSeptember 2014 | Sena Bantu Bayakwiinyonyoona Nyika Eeyi Cakumaninina?\nNGAZI YAMULINDIZI September 2014 | Sena Bantu Bayakwiinyonyoona Nyika Eeyi Cakumaninina?


Mateyo 1 | TONGA Bible | YouVersion\nBasikale ba Jesu\n1Jesu Kilisito buzyalwe bwakwe buzwa ku mwami Devedi a Abulahamu. 2Abulahamu wakazyala Izaka, Izaka wakazyala Jakobo, Jakobo wakazyala Juda, ababunyina. 3Juda wakazyala Pelezi a Zela kuli Tama, Pelezi wakazyala Heziloni, Heziloni wakazyala Lamu. 4Lamu wakazyala Aminadabu, Aminadabu wakazyala Nasyoni, Nasyoni wakazyala Salimoni. 5Salimoni wakazyala Bowazi kuli Lahabu, Bowazi wakazyala Obedi kuli Lute, Obedi wakazyala Jese.\n6Jese wakazyala mwami Devedi. Lino Devedi wakazyala Solomoni kuli wakali muka Uliya. 7Solomoni wakazyala Lehobowamu, Lehobowamu wakazyala Abija, Abija wakazyala Asa. 8Asa wakazyala Jehosyafati, Jehosyafati wakazyala Jolamu, Jolamu wakazyala Uziya, 9Uziya wakazyala Jotamu, Jotamu wakazyala Ahazi, Ahazi wakazyala Hezekiya. 10Hezekiya wakazyala Manase, Manase wakazyala Amosi, Amosi wakazyala Josiya. 11Josiya wakazyala Jekoniya ababunyina kuciindi cakutolwa kwa Baisilayeli ku Babuloni.\nBasikale ba Jesu kutalikila ciindi nibakagwisigwa mu bwaange ku Babuloni kusikila kuku zyalwa kwakwe\n12Lino musule aakutolwa ku Babuloni, Jekoniya wakazyala Syiyalutiyeli, Syiyalutiyeli wakazyala Zelubabeli. 13Zelubabeli wakazyala Abiyudi. Abiyudi wakazyala Eliyakimu, Eliyakimu wakazyala Azo. 14Azo wakazyala Zadoki, Zadoki wakazyala Akimu, Akimu wakazyala Eliyudi. 15Eliyudi wakazyala Eliyazaa, Eliyazaa wakazyala Matani, Matani wakazyala Jakobo. 16Jakobo wakazyala Josefa mulumi wa Maliya, banyina Jesu uutegwa Munanike wa Leza. 17Aboobo mazyalani oonse kuzwa kuli Abulahamu kusikila kuli Devedi akali kkumi aane, alimwi kuli Devedi kusikila kuciindi cakutolwa ku Babuloni kwakali mazyalani aali kkumi aane, alimwi kuzoosika kukuzyalwa kwa Kilisito kwakali mazyalani aali kkumi aane.\nKuzyalwa kwa Jesu Kilisito\n18Lino mboobu mbwaakazyalwa Jesu Kilisito. Maliya banyina bakalikkalidwe kuli Josefa, lino kabatana swaangana, kwakajanika kuti Maliya wakalimitide kwiindila munguzu zya Muuya Uusalala. 19Mpawo Josefa mulumaakwe, nikuba kuti wakali muntu uululeme, alimwi mbwaatakali kuyanda kuti amuusye nsoni, wakayeeya kuti amuleke cacuumunizi. 20Nkabela naakacili kuyeeya ceeci, mungelo wa Mwami wakalibonya kuli nguwe muciloto wati, «Josefa, mwanaa Devedi, utayoowi kukwata mukaintu wako, nkaambo eeco ncamitide nca Muuya Uusalala. 21Uyoozyala mwana mulombe ngoti kaulike zina lya Jesu, nkaambo uyoofutula bantu bakwe kuzwa kuzinyonyoono.»\n22Eezi zyoonse zyakacitika kuti zibe masimpe eezyo Mwami zyaakaamba kwiindila mumusinsimi kuti, 23«Ncobeni musimbi uutazi musankwa uyoomita, akuzyala mwana mulombe nkabela zina lyakwe liyootegwa Imanuweli,» nkokwaamba kuti Leza ulaandiswe.\n24Ciindi Josefa naakasinsimuka wakacita mbubonya mbuli mungelo wa Mwami mbwaakamulailila, wakakwata mukaintu wakwe. 25Pele taakwe nibakaswaangana, mane kusikila mwana wakatumbukwa, eelyo wakamuulika zina lya Jesu.\nLearn more about Bbaibele 1996


Matalikilo 11 IBBAIB63 - Lino nyika yoonse kiijisi - Bible Search\nMatalikilo 10 Matalikilo 12\nMyaambo yabantu mbuyakapilinganisigwa\n1-Lino nyika yoonse kiijisi mwaambo omwe biyo amulaka omwe. 2-Nkabela bantu nebakali kuya kujwe bakajana ibanda munyika ya-Sinara, baakukala nkuko. 3Lino bakaamba umwi aumwi kumweenzinyina kuti, Amuboole, tubumbe zitina, tuzitente kabotu. Aboobo zitina zyakababeda mabwe, amulambo wakababeda ciyosyo. 4-Alimwi bakati, Amuboole, tuliyakile munzi aŋanda indamfu jisika akujulu, Atulicitile impuwo, kuti tutapalanganisigwi koonse koonse ansi. 5-Nkabela Jehova wakaseluka kuzoobona munzi aŋanda indamfu bana ba-Adamu njibakali kuyaka. 6-Lino Jehova wakati, Bona! Bantu mbamusyobo omwe biyo, alimwi boonse balaamba mwaambo omwe biyo, Batalika kucita cintu eci, lino taakwe cikonzya kubakasya muzintu zyoonse nzebayeeya. 7-Atweende, tuseluke, tupilinganye mwaambo wabo, kuti batateelezyanyi nekuba kumvwa mwaambo umwi aumwi wamweenzinyina. 8-Elyo Jehova wakabamwaisya nkukonya oko, koonse koonse ansi, aboobo bakaleka kuyaka munzi. 9-Nciceeco oyo munzi ncowakaambilwa kuti ngu-Babelo, nkaambo nkukonya oko Jehova nkwaakapilinganinya mwaambo wanyika, alimwi kuzwa oko Jehova wakabapalanganya koonse koonse ansi.\nMazyalani aabantu kuzwa kuli-Semu kusikila kuli-Abramu\n10-Ngaaya mazyalani aa-Semu. Semu naakajisi myaka iili mwanda, wakazyala Arifakisadi, myaka yobile kusule lyazambangulwe. 11Nkabela naakamana kuzyala Arifakisadi, Semu kacipona myaka iili myanda yosanwe, alimwi wakazyala bana balombe abasimbi.\n12-Lino Arifakisadi naakajisi myaka iili makumi otatwe amusanu, wakazyala Sela. 13Amane kuzyala Sela, Arifakisadi wakapona myaka iili myanda yone aitatu, alimwi wakazyala bana balombe abasimbi,\n14Alakwe Sela naakajisi myaka iili makumi otatwe wakazyala Eberi. 15Amane kuzyala Eberi, Sela wakapona myaka iili myanda yone aitatu, alimwi wakazyala bana balombe abasimbi.\n16-Alakwe Eberi naakajisi myaka iili makumi otatwe aine, wakazyala Pelegi. 17Amane kuzyala Pelegi, Sela wakapona myaka iili myanda yone amakumi otatwe, alimwi wakazyala bana balombe abasimbi.\n18Alakwe Pelegi naakajisi myaka iili makumi otatwe, wakazyala Reu. 19Amane kuzyala Reu, Pelegi waka pona myaka iili myanda yobile amusanu aine, alimwi wakazyala bana balombe abasimbi.\n20Alakwe Reu naakajisi myaka iili makumi otatwe aibili, wakazyala Serugi. 21Amane kuzyala Serugi, Reu wakapona myaka iili myanda yobile amusanu aibili, alimwi wakazyala bana balombe abasimbi,\n22Alakwe Serugi naakajisi myaka iili makumi otatwe, wakazyala Nahori. 23Amane kuzyala Nahori, Serugi wakapona myaka iili myanda yobile, alimwi wakazyala bana balombe abasimbi.\n24Alakwe Nahori naakajisi myaka iili makumi obile amusanu aine, wakazyala Tera. 25Amane kuzyala Tera, Nahori waka pona myaka iili mwanda akumi amusanu aine, wakazyala bana balombe abasimbi,\n26-Alakwe Tera naakajisi myaka iili makumi aali musanu aabili, wakazyala Abramu a-Nahori a-Harani.\n27-Lino ngaaya mazyalani aa-Tera. Tera wakazyala Abramu a-Nahori a-Harani, Alakwe Harani wakazyala Loti. 28Nkabela Harani wakafwa, wisi Tera naakacili muumi, munyika yakuzyalwa kwakwe, nkokuti mu-Uri waba-Kasidi. 29-Lino Abramu a-Nahori bakakwata banakazi. Izina lyamuka-Abramu kali Sarai, azina lyamuka-Nahori kali Milika mwana musimbi wa-Harani wisi Milika awisi jisika. 30-Nkabela Sarai kali musundi, taakwe naakazyala. 31-Nkabela Tera wakatola Abramu mwanaakwe a-Loti mwana wa-Harani muzukulu wakwe, a-Sarai mukamwanaakwe, muka-Abramu mwanaakwe, wainka abo kuzwa ku-Uri waba-Kasidi kuya kunyika yaKanana. Lino bakasika ku-Harani akukala nkuko. 32Lino mazuba aaTera akasika kumyaka iili myanda yobile amusanu, nkabela Tera wakafwa mu-Harani.


Baalu Banakristo—Kuyiisyigwa Abeembezi Babikkila Maano\nBa Joni Shalamberidze antoomwe aba Tamazi Biblaia kumatalikilo aamyaka yamuma 1990\nKumatalikilo aamyaka yamuma 1990, bunji bwambungano zyamucisi ca Georgia zyakajisi buyo mwaalu omwe naa mukutausi omwe. Bunji bwaziindi, mbungano zyakajisi tubunga twiindene-indene itwakali kuswaangana tolikke, akaambo kakuti basikumwaya bakalitanteene kukkala mucilawo calo icakali kubikkilizya amadolopo aali mbwaabede naa minzi.\nBa Joni Shalamberidze aba Pavle Abdushelishvili—boonse bobilo ibakabelekede kale muzilawo izili kule—bakatumwa kuyoogwasyilizya ku Telavi, idolopo lili mucooko ca Kakheti. Mbungano iyakali kubusena ooku yakajisi basikumwaya bali 300, pele kwakanyina mwaalu naba omwe. Yakajisi tubunga tuli 13 itwakali kuswaanganina mumasena aaindene-indene.\nBa Pavle Abdushelishvili\nTiilyakalampa, ba Joni aba Pavle bakabona cintu cipati icakali kusinkila bakwesu kuyaambele kumuuya. Ba Joni bakapandulula kuti: “Bunji bwabakwesu bakajisi myuunda mipati alimwi amyuunda yamisaansa. Mbwaanga ncilengwa buya muminzi basimukobonyina kugwasyanya milimo yabo yamumafaamu, bakwesu bakali kunga ciindi cinji bajanika aabantu batasyomi.”—1Kor. 15:33.\nBa Joni aba Pavle bakapa muzeezo wakuti ibakwesu kabalomba Bakamboninyina kubagwasya kutebula zisyango zyabo. Kwiinda mukucita boobo, bakali kukonzya kugwasyigwa akuyanzana kubotu ciindi nobacita milimo yabo yamumafaamu. (Muk. 4:9, 10) Ba Joni bakaamba kuti: “Luyando akati kababunyina mumbungano lwakatalika kuyuma.” Nokwakainda myaka yotatwe kuzwa ciindi ba Joni aba Pavle nobakazwa kucooko ca Kakheti, kwakali baalu bali 5 abakutausi bali 12 bakubusena ooku.\nMiswaangano Yagwasya Kuyungizya Luzyibo Mubukambausi\nAkaambo kakuti mulimo wesu wakalilesyedwe mane kusikila kumatalikilo aamyaka yamuma 1990, Bakamboni bakali kuswaangana mutubunga tusyoonto-syoonto kucita buyo Ciiyo Cabbuku Cambungano alimwi a Ciiyo ca Ngazi Yamulindizi. Nokuba kuti miswaangano eeyi yakali kukulwaizya, tiiyakabambilidwe kuyiisya basikumwaya mbobakonzya kubeleka mulimo wakukambauka.\nPele zintu zyakacinca nobwakamana bweendelezi bwaci Kkomyunizimu. Lino mbunga ya Jehova yakalailila mbungano kuti kazicita Cikolo Camulimo Weendelezyegwa a Leza alimwi a Muswaangano Wamulimo kuba cibeela camiswaangano yabo yansondo ansondo.\nBa Naili Khutsishvili abapati babo bakaintu ba Lali Alekperova, balayeeya ciindi nobakali kujanika kumiswaangano eeyi. Ba Lali bakaamba kuti: “Cakali ciindi cikkomanisya kapati. Boonse bakalikkomene kapati kuzyiba kuti lino abalo bacizyi bakali kukonzya kutola lubazu mupulogilamu.”\nBa Naili bakaamba kuti: “Mucitondezyo cimwi, mukamwiniŋanda wakali kubala muteende acibumbili ciindi naakamvwa muntu uukonkomona kumulyango. Ciindi nobakaambilwa kunjila, bacizyi bobilo bakanjila kumulyango waŋanda yakuswaanganina akweenda mane kuyoosika kucibumbili!” Ba Lali bakayungizya kwaamba kuti: “Nokuba kuti zimwi ziindi miswaangano eeyi yakali kugambya, yakatugwasya kuyungizya luzyibo lwesu mubukambausi.”\nKuyandika Kwacakulya Cakumuuya Kwayungizyika\nKwamyaka minji, bakwesu bamwi bakali kukkopolola mabbuku aamba zyamu Bbaibbele aŋanda kwiinda mukubelesya mincini iibelesyegwa amaanza kukkopolola. Kutegwa bacikonzye kuba amabbuku aakali kuyandika, bakwesu lino bakatalika kubelesya makkampani aabasimakwebo bapulinta ibakali kukonzya kupulinta mamagazini eesu amuulo uuli kabotu.\nKutegwa babambe makkopi aakusimba aamamagazini eesu aamumwaambo waci Georgian, bakwesu bakali kutendulula mabala aakalembedwe mumuteende akwaamatika kucivwumbyo camagazini ya Chingisi\nBakwesu bakali bankutwe ciindi nobakali kubamba kkopi yuunka mukupulintwa. Malembe aakasandululwa mumwaambo waci Georgian akali kulembwa kabotu-kabotu kweelana ambwaalembedwe mumagazini yamu Chingisi. Mpoonya bakwesu bakali kutendulula zifwanikiso kuzwa mumagazini ya Chingisi akubikka acipepa cakukkopolola amuncini uutegwa typewriter. Kumane, bakali kukkopa mbwaalembedwe mabala aakalembedwe kabotu mumuteende akwaanamatika kucivwumbyo camagazini. Lino magazini yakali kweelela kutumwa kukusimbwa!\nMamagazini aamumwaambo waci Georgian aakusaanguna aakali kusimbilwa mucisi mumonya\nCiindi notwakaba amakkompyuta, bakwesu bobilo bakubusi ba Levani Kopaliani aba Leri Mirzashvili, bakanjila zikolo zyakwiiya mbwaabelesyegwa kabotu makkompyuta aaya. Ba Leri bakaamba kuti: “Tiitwakajisi luzyibo, alimwi kanji-kanji zintu tiizyakali kweenda kabotu. Pele kwiinda mukugwasyigwa a Jehova, tiilyakalampa twakatalika kutaipa alimwi akupanga mamagazini eesu.”\nNokuba kuti kwakali buyumuyumu, mbungano zyoonse mucisi ca Georgia zyakatalika kutambula mamagazini aakajisi zifwanikiso zyamibala-mibala (four-color magazines) aakali kusimbwa mucisi mumonya. Pele mukuya kwaciindi, cakatalika kukatazya kusimba mweelwe wamamagazini aakali kuyandika kweelana akuyungizyika kwakali kucitika. Aciindi ceelede, babelesi ba Jehova mucisi ca Georgia bakatambula malailile aaluyando kuzwa kumbunga ya Jehova.\nMuswaangano wamasi iwakacitwa mu 1992 ku St. Petersburg, Russia, wakapa coolwe cakuti bakwesu bakucisi ca Georgia babonane abaiminizi bamutabi ibakali kuzwa kucisi ca Germany. Ba Genadi Gudadze bakaamba kuti: “Bakatupandulwida mboucitwa mulimo wakusandulula. Bakatwaambila kuti kumbele kuyooboola bayootuswaya kutegwa bakatugwasye amulimo wakusandulula.”\nKusimba mabbuku aamba zyamu Bbaibbele aamumwaambo waci Georgian tiicakali cintu cuuba-uba pe. Mbwaanga mwaambo ooyu wakali kulembwa munzila iilibedelede, pulogilamu iibelesyegwa ambunga iitegwa Multilanguage Electronic Publishing System (MEPS) tiiyakaningatalika kubelesya mabala aamwaambo waci Georgian. Aboobo, kwakayandika kupanga foonti mpya kutegwa kaibelesyegwa ku photocomposition alimwi akukusimba.\nKaindi, kumamanino aamyaka yamuma 1970, mukwasyi umwi wakucisi ca Georgia waba Datikashvili, wakalongela kucisi ca United States kwalo mwana umwi wamumukwasyi ooyu uutegwa Marina, nkwakaiya kasimpe mukuya kwaciindi. Wakagwasya kapati ciindi bakwesu baku Bbeteli yaku Brooklyn nobakali kupanga mabala aamumwaambo waci Georgian kutegwa alufabbeti baibikke mupulogilamu ya MEPS. Tiilyakalampa, matulakiti amabroshuwa amwi mbuli yakuti “Amubone! Ndalengulula Zintu Zyoonse Zibe Zipya” akatalika kusimbwa kucisi ca Germany.\nLugwasyo Kujatikizya Mulimo Wakusandulula\nMu 1993, ba Michael Fleckenstein abakaintu babo ba Silvia, bakasika mu Tbilisi kuzwa kumutabi wakucisi ca Germany kuzootalisya ofesi yakusanduluda. Ba Michael bakaamba kuti: “Mumizeezo, ndakacili kuyeeya muswaangano ngotwakajisi ku St. Petersburg. Notwakasika mu Tbilisi kakwiindide myezi iili 18, twakagambwa kapati kujana kabunga kabasanduluzi ikakali kubeleka kale!”\nBa Leri Mirzashvili, ba Paata Morbedadze, aba Levani Kopaliani kababeleka muofesi yakusandulwida ku Tbilisi mu 1993\nMumyezi misyoonto buyo, kabunga kabasanduluzi bali 11 kakali kubeleka muofesi iyakali muŋanda nsyoonto. Tulalumba kapati akaambo kalwiiyo ndoipa mbunga ya Jehova, cakulya cakumuuya cakatalika kutolwa mumbungano aciindi ceelede.\nKutola Cakulya Cakumuuya Ciindi Camanyongwe\nNobwakamana bweendelezi bwa Soviet Union, manyongwe aamucisi alimwi amazwanga akatalika muzisi zinji, kubikkilizya amucisi ca Georgia. Akaambo kaceeci, kweenda—kwaambisya kuunka muzisi zimbi—kwakatalika kuyoosya.\nMukwesu Zaza Jikurashvili amukwesu Aleko Gvritishvili (abamakaintu babo) bakali kutola mabbuku myaka nokwakali manyongwe\nBumwi buzuba mu November 1994, ba Aleko Gvritishvili bakali kuunka kucisi cimbi antoomwe abakwesu bamwi bobilo ciindi nkamu yabamaalumi ibakajisi ntobolo noyakabaimika akubaambila kuti bazwe mumootokala wabo. Ba Aleko bakaamba kuti: “Bamaalumi aaba bakanyema kapati nobakabona mabbuku eesu aamba zyamu Bbaibbele. Bakatwiimika mulaini mbuli kuti bakali kuyanda kutujaya. Twakapaila kuli Jehova kuzwa ansi aamoyo. Nokwakainda mawoola abalilwa kuli obilo, umwi wambabo wakatwaambila kuti, ‘Kamubweza mabbuku aanu muunke—pele kuti mukaboole alimwi, tuyooyuumpa mootokala yanu akumujaya.’”\nNokuba kuti bakakongwa boobu, bakwesu bakazumanana kutola cakulya cakumuuya. Mukwesu Zaza Jikurashvili, iwakalyaabide kapati kuleta mabbuku aamba zyamu Bbaibbele kucisi ca Georgia, wakaamba kuti: “Twakalizyi kuti bakwesu bakali kuyandika cakulya cakumuuya. Bamakaintu besu bakatugwasyilizya kapati.”\nBa Aleko bakaamba kuti: “Bunji bwabakwesu ibakali kutola mabbuku bakalijisi mikwasyi.” Ino ncinzi cakabakulwaizya kuzumanana nokuba kuti kwakali ntenda? Bakazumanana kwaamba kuti: “Cipati, kwakali kulumba kwesu kupati kuli Jehova alimwi aluyando ndotwakajisi kulinguwe. Alimwi twakali kuyanda kutondezya kubikkila maano kwa Jehova kubakwesu abacizyi.”\nTulalumba kapati kubakwesu aaba akaambo kamuuya wabo wakulyaaba, mabbuku tanaakaleka kusika mumyaka nokwakali manyongwe mucisi. Mukuya kwaciindi, bakwesu bakajana nzila yakali kabotu akati kacisi ca Germany aca Georgia.\nKukulwaizyigwa Kumuuya Aciindi Ceelede\nCiindi manyongwe aajatikizya twaambo twacisi naakamana, Bakamboni bakapanga bubambe bwakucita muswaangano wacooko wakusaanguna. Ciindi cacilimo mu 1996, bantu babalilwa ku 6,000 ibakazwa kucisi ca Georgia bakajanika kumuswaangano wacooko iwakacitwa mumasena otatwe: Gori, Marneuli, a Tsnori.\nBakamboni bali kumuswaangano wacooko munsi-munsi adolopo lya Gori mu 1996\nMuswaangano iwakacitilwa mudolopo lya Gori, wakabakkomanisya kapati aabo bakajanika. Eelo kaka kwakali kucinca kuzwa leelyo bakwesu nobakali kudooneka naa bantu bakali kukonzya kuzula mubusena oobu bwakucitila miswaangano lya Ciibalusyo! Lino bakali kulangila kuti kulajanika bantu bainda ku 2,000, pele tiibakali kukonzya kujana busena bupati bwakucitila muswaangano ooyu. Aboobo bakasala kuucitila anze muswaangano, kubusena bubotu bwamalundu ibwatakali kulamfwu kapati adolopo.\nMukwesu Kako Lomidze, iwakabelekela mu Kkomiti Yamuswaangano wakaamba kuti: “Nowakamana muswaangano, bakwesu abacizyi bakazumanana kubandika antoomwe, kwiimba nyimbo alimwi akuyanzana kukkomanisya. Cakalibonya kubantu boonse kuti bantu ba Leza balikamantene akaambo kaluyando ndobajisi.”—Joh. 13:35.\nBubambe Bwaluyando Bwakapa Kuti Kube Kuyungizyika\nKutalikila mu 1996, kwakabikkwa bubambe bwakuti balangizi beendeenda kabaswaya mbungano imwi aimwi mucisi kwansondo yomwe iikkwene. Kutegwa baizuzikizye mbaakani eeyi, kwakasalwa balangizi beendeenda bapya kusangana baabo ibakali kubeleka kale mucisi ca Georgia nkocili kumbo alimwi ankocili kujwe.\nCakutadooneka, ‘kubeleka kwabo kwaluyando’ alimwi akusyomeka kumulimo kwabalangizi aaba beendeenda kwakagwasya kuti mbungano zikomene alimwi akwaatobela kabotu malailile aa Leza. (1Tes. 1:3) Kuzwa mu 1990 kusikila mu 1997, kwakaba kuyungizyika citaambiki. Nokuba kuti basikumwaya ibali 904 mbebakalipoota mulimo wabo mu 1990, kwakainda buyo myaka iili ciloba, basikumwaya bali 11,082 bakali kukambauka makani mabotu!\nKukomena kwakumuuya ikwakatalikide myaka iili mbwiibede yakaindide, lino kwakalibonya kuti kwakalimwaikide mucisi coonse. Pele Jehova wakababambilide azimbi zilongezyo zinji bantu bakwe bamucisi ca Georgia.\nIno Balangizi Bamabazu Bazigwasya Buti Mbungano zya Bakamboni ba Jehova?


Amumutembaule Kristo—Mwami Uulemekwa! | Yakwiiya\nAMUBALE MU Afrikaans Albanian American Sign Language Amharic Arabic Argentinean Sign Language Armenian Aymara Azerbaijani Azerbaijani (Cyrillic) Bengali Bicol Bislama Brazilian Sign Language Bulgarian Cambodian Catalan Cebuano Chichewa Chinese (Traditional) Chinese Mandarin (Simplified) Chitonga Chitumbuka Cibemba Colombian Sign Language Croatian Czech Dangme Danish Drehu Dutch Efik English Estonian Ewe Finnish French Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Italian Sign Language Japanese Japanese Sign Language Kannada Kazakh Kikaonde Kikuyu Kimbundu Kinyarwanda Kirghiz Kirundi Kisonge Kongo Korean Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Mexican Sign Language Moore Myanmar Ndebele Ndonga Nepali Ngabere Norwegian Nyaneka Nzema Oromo Otetela Pangasinan Papiamento (Aruba) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Russian Sign Language Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swati Swedish Tagalog Tahitian Tajiki Tamil Tatar Telugu Thai Tigrinya Totonac Tshiluba Tsonga Turkish Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Wayuunaiki Wolaita Xhosa Yoruba Zande Zapotec (Isthmus) Zulu\nAmumutembaule Kristo—Mwami Uulemekwa!\n“Mubulemu bwako koya butantide akuzunda.”—INT. 45:4.\nTWAAMBO TUPATI-PATI NTOMWEELEDE KWIIBALUKA\nIno muunzila nzi Jehova mwaakananika Jesu kwiinda ‘beenzyinyina’?\nNdilili Kristo naakaanga panga lyakwe, ino wakalibelesya buti ciindi cakusaanguna, alimwi ndilili nayakulibelesya alimwi?\nIno nkasimpe kali ikapati nkakwabilila Mwami Sikalumamba Jesu Kristo?\n1, 2. Nkaambo nzi bbuku lya Intembauzyo 45 ncoliyandika kapati kulindiswe?\nMWAMI uulemekwa watanta bbiza kutegwa alwanine kasimpe abululami alimwi waunka kutegwa azunde basinkondonyina. Naamanizya kubazunda, wakwata nabwiinga weebeka. Mwami ulayeeyegwa akutembaulwa mumazyalani oonse aakumbele. Ooyo ngomutwe wamakani mubbuku lya Intembauzyo 45.\n2 Nokuba kuti bbuku lya Intembauzyo 45 lijisi makani aakkomanisya alimwi amajwi aakondelezya, kumamanino lilijisi alimwi makani aayandika kapati. Zyintu izyakacitika izyaambidwe mubbuku eeli zilijisi bupanduluzi kulindiswe. Zijatikizya buumi bwesu lino alimwi abuumi bwesu bwakumbele. Aboobo, atubikkile maano kulingaula intembauzyo eeyi.\n‘MOYO WANGU WAATA AMAKANI MABOTU’\n3, 4. (a) Ino “makani mabotu” aatujatikizya ninzi, alimwi ino inga aujatikizya buti moyo wesu? (b) Muunzila nzi ‘lwiimbo lwesu mbolujatikizya mwami,’ alimwi ino mulaka wesu uba buti mbuli cilembyo?\n3 Amubale Intembauzyo 45:1. “Makani mabotu” aamunjila mumoyo sintembauzyo aapa kuti ‘waate’ moyo, ajatikizya mwami. Ibbala lya Chihebrayo ilyakasandululwa kuti “waata” lyakali kwaamba “kubila.” Kaambo aaka kakapa kuti moyo wasintembauzyo waate aluyandisisyo alimwi kakapa kuti mulaka wakwe ube mbuli “cilembyo camulembi uufwambaana.”\n4 Mbuti kujatikizya ndiswe? Makani mabotu aaya aamba Bwami bwabu Mesiya makani aatunjila mumoyo. Mulumbe wa Bwami wakaba makani “mabotu” kwaambisya mu 1914. Kuzwa ciindi eeco, mulumbe taujatikizyi buyo Bwami bwakumbele pele ulajatikizya amfwulumende ini-ini yalo iibeleka kujulu. Aaya ‘ngamakani mabotu aa Bwami’ ngotukambauka “kuti bukabe bumboni kumisyobo yoonse.” (Mt. 24:14) Sena moyo wesu ‘ulaata’ akaambo kamulumbe wa Bwami? Sena tulakambauka makani mabotu aa Bwami cabusungu? Mbubwenya mbuli sintembauzyo, andiswe ‘lwiimbo lwesu lujatikizya mwami’—Mwami wesu Jesu Kristo. Tulaambilizya kujatikizya nguwe kuti ngo Mwami uulela kujulu mu Bwami bwabu Mesiya. Kuyungizya waawo, tulabatamba bantu boonse—beendelezi alimwi abalelwa—kuti balibombye kubulelo bwakwe. (Int. 2:1, 2, 4-12) Alimwi mulaka wesu uba mbuli “cilembyo camulembi uufwambaana” mukuti Majwi aalembedwe tulaabelesya kapati mumulimo wesu wakukambauka.\nTulakkomana kwaambilizya makani mabotu aajatikizya Mwami wesu, Jesu Kristo\n‘KUMILOMO YAMWAMI KUZWA MAJWI AAKONDELEZYA’\n5. (a) Muunzila nzi Jesu mwaakali ‘kweebeka’? (b) Ino muunzila nzi ‘kumilomo ya Mwami mbokwakazwa majwi aakondelezya,’ alimwi ino inga twasolekesya buti kutobela cikozyanyo cakwe?\n5 Amubale Intembauzyo 45:2. Magwalo taambi zinji kujatikizya Jesu mbwaakali kulibonya ciwa. Pele mbwaanga wakalilondokede, tacidoonekwi kuti wakali ‘kweebeka.’ Nokuba boobo, kweebeka kwakwe ikwiinda kwakaboola akaambo kakusyomeka kuli Jehova alimwi akutazungaana mulusyomo. Kuyungizya waawo, Jesu wakali kubelesya ‘amajwi aakondelezya’ naakali kukambauka mulumbe wa Bwami. (Lk. 4:22; Joh. 7:46) Sena tulasolekesya kutobela cikozyanyo cakwe mumulimo wesu wakukambauka alimwi akubelesya majwi aakonzya kubanjila mumoyo bantu?—Kol. 4:6.\n6. Muunzila nzi Leza mwaakalongezya Jesu ‘kukabe kutamani’?\n6 Akaambo kakuti Jesu wakalyaaba camoyo woonse, Jehova wakamulongezya mumulimo wakwe wakukambauka anyika alimwi naakafwa kali cipaizyo wakamupa bulumbu. Mwaapostolo Paulo wakalemba kuti: ‘Jesu naakaba muciimo camuntu, wakalicesya akumvwida mane kusikila kulufwu, inzya, lufwu acisamu cakupenzyezya. Alimwi akaambo kakaambo aaka nkakonya, Leza wakamusumpula akumupa cuuno caatala azyina liinda mazyina oonse, kutegwa muzyina lya Jesu boonse bafwugame—aabo bali kujulu, munyika alimwi abaabo bali mubulongo—alimwi boonse beelede kuzumina caantangalala kuti Jesu Kilisito Mwami kutegwa Leza Taata alemekwe.’ (Flp. 2:8-11) Jehova wakalongezya Jesu “kukabe kutamani” kwiinda mukumubusya akumupa buumi butafwi.—Lom. 6:9.\nMWAMI WASALWA KUBA MUPATI KWIINDA ‘BEENZINYINA’\n7. Muunzila nzi Leza mwaakananika Jesu kwiinda ‘beenzinyina’?\n7 Amubale Intembauzyo 45:6, 7. Akaambo kaluyando Jesu ndwajisi kujatikizya bululami alimwi akutayanda cintu cili coonse cikonzya kupa kuti Bausyi batalemekwi, Jehova wakamunanika kuba Mwami wa Bwami bwa Mesiya. Jesu wakananikwa ‘amafuta aakukondwa’ kwiinda ‘beenzinyina,’ nkokuti bami ba Juda mumulongo wa Davida. Munzila nzi? Kaambo kamwi nkakuti Jesu wakananikwa a Jehova lwakwe mwini. Kuyungizya waawo, Jehova wakamunanika kuba Mwami alimwi a Mupaizi Mupati. (Int. 2:2; Heb. 5:5, 6) Kunze lyaboobo, Jesu wakananikwa kutali amafwuta pe, pele amuuya uusalala alimwi bulelo bwakwe tabuli bwaanyika pe, pele mbwakujulu.\n8. Nkaambo nzi ncotukonzya kwaamba kuti ‘Leza ncuuno cabwami ca Jesu,’ alimwi nkaambo nzi ncotukonzya kuba masimpe kuti bwami bwakwe mbwabululami?\n8 Jehova wakabikka Mwanaakwe kuba Mwami wakwe Mesiya kujulu mu 1914. ‘Musako wabwami bwakwe musako wabululami,’ aboobo, bululami bwakwe alimwi abwabulelo bwakwe bulisinizyide. Bweendelezi bwakwe mbwamumulawo, nkaambo ‘Leza ncecuuno cakwe.’ Nkokuti Jehova nentalisyo yabwami bwakwe. Kuyungizya waawo, cuuno cabwami ca Jesu cinakuliko ‘kukabe kutamani.’ Sena tamukkomene kubelekela Jehova kwiinda mumwami singuzu uuli boobo, Mwami uusalidwe a Leza?\nMWAMI ‘WAANGA PANGA LYAKWE’\n9, 10. (a) Ndilili Kristo naakaanga panga lyakwe, alimwi muunzila nzi mwaakalibelesya? (b) Muunzila nzi Kristo mwayoolibelesya panga lyakwe?\n9 Amubale Intembauzyo 45:3. Jehova ulailila Mwami wakwe ‘kwaanga panga lyakwe akasolo kakwe,’ aboobo uzumizya Jesu kulwana bantu boonse ibakazya bweendelezi bwa Leza mububumbo boonse alimwi akuleta lubeta lwakwe alimbabo. (Int. 110:2) Akaambo kakuti Kristo Mwami Sikalumamba uutakonzyi kuzundwa, wiitwa kuti: “O sintaze.” Wakaanga panga lyakwe mu 1914 alimwi wakazunda Saatani amadaimona aakwe, walo ngwaakagusya kujulu akumusowela anyika.—Ciy. 12:7-9.\n10 Aayo akali buyo matalikilo aakuzunda kwa Mwami katantide bbiza. Uciyandika ‘kumanizya kuzunda kwakwe.’ (Ciy. 6:2) Lubeta lwa Jehova luciyandika kuletwa kuzibeela zyoonse zyabweende bwa Saatani aanyika, alimwi Saatani alimwi amadaimona aakwe beelede kunyangwa nguzu. Iceelede kusaanguna kunyonyoonwa ngu Babuloni Mupati, bukombi bwakubeja bwanyika yoonse. Makanze aa Jehova ngakubelesya beendelezi bazisi kuti bakamunyonyoone “mukaintu muvwuule” ooyu mubyaabi. (Ciy. 17:16, 17) Kuzwa waawo, Mwami Sikalumamba uyoonyonyoona bweende bwa Saatani bwatwaambo twacisi, kubunyonyooda limwi. Kristo alimwi iwiitwa kuti “imungelo wamulindi uutagoli,” uyoomanizya kuzunda kwiinda mukumusowela mumulindi uutagoli Saatani alimwi amadaimona aakwe. (Ciy. 9:1, 11; 20:1-3) Atubone bbuku lya Intembauzyo 45 mbolyakasinsima zyintu eezyi zikkomanisya.\nMWAMI WATANTA BBIZA ‘KUTI ALWANINE KASIMPE’\n11. Muunzila nzi Kristo mwatanta bbiza kutegwa ‘alwanine kasimpe’?\n11 Amubale Intembauzyo 45:4. Mwami Sikalumamba talwanini kuzunda kutegwa abweze masena alimwi akweendelezya bantu. Ulwana nkondo yabululami kajisi makanze mabotu. Ulatanta bbiza ‘kutegwa alwanine kasimpe, kulicesya abululami.’ Kasimpe kapati nkayelede kulwanina kajatikizya bweendelezi bwa Jehova bwakoonse-koonse. Saatani wakakazya kweelela kwabweendelezi bwa Jehova ciindi naakamuzangila. Kuzwa ciindi eeco, kasimpe aaka kapati kalakazyigwa amadaimona alimwi abantu. Lino ciindi casika cakuti Mwami wa Jehova uunanikidwe atante bbiza akuyaabuya kutegwa asumpule kasimpe ka Jehova kajatikizya bweendelezi.\n12. Muunzila nzi Mwami mwatanta bbiza ‘kutegwa alwanine kulicesya’?\n12 Mwami alimwi ulatanta bbiza ‘kutegwa alwanine kulicesya.’ Mbwali Mwana wa Leza simuzyalwaalikke wapa cikozyanyo cibotu cakulicesya alimwi akulibombya kubweendelezi bwa Bausyi. (Is. 50:4, 5; Joh. 5:19) Boonse balelwa ibalibombya ku Mwami beelede kutobela cikozyanyo cakwe alimwi akulibombya kubweendelezi bwa Jehova muzyintu zyoonse. Balikke aabo ibacita boobo mbebayoozumizyigwa kupona munyika mpya Leza njasyomezya.—Zek. 14:16, 17.\n13. Muunzila nzi Kristo mwatanta bbiza ‘kutegwa alwanine bululami’?\n13 Kristo alimwi ulatanta bbiza akuyaabuya ‘kutegwa alwanine bululami.’ Bululami mbwalwanina Mwami, ‘mbululami bwa Leza’—zyeelelo zya Jehova zyacintu ciluzi acitaluzi. (Lom. 3:21; Dt. 32:4) Kujatikizya Mwami Jesu Kristo, Isaya wakasinsima kuti: “Kuyooba mwami uuendelezya mubululami abasilutwe babeteka cakululama.” (Is. 32:1) Bulelo bwa Jesu buyooleta cisyomezyo ‘camajulu mapya’ alimwi “anyika mpya,” mwalo “muyooba bululami.” (2 Pe. 3:13) Boonse ibayakukkala munyika mpya eeyo bayooyandika kutobela zyeelelo zya Jehova.—Is. 11:1-5.\nMWAMI WAMANIZYA KUBELEKA “MILIMO IIYOOSYA”\n14. Muunzila nzi janza lyalulyo lya Kristo moliyakucita “milimo iiyoosya”? (Amubone cifwanikiso icili kumatalikilo aacibalo.)\n14 Mbwayaabuzumanana katantide bbiza, Mwami waanga panga kukasolo kakwe. (Int. 45:3) Pele ciindi cilasika nabweza panga akulibelesya ajanza lyakwe lyalulyo. Sintembauzyo wakasinsima kuti: “Ijanza lyalulyo likwiiyisye milimo iiyoosya.” (Int. 45:4) Ciindi Jesu Kristo nayaabuya katantide bbiza kutegwa alete lubeta lwa Jehova lya Amagedoni, uyoocita “milimo iiyoosya” kuli basinkondonyina. Pele kujatikizya nzila njayoobelesya kunyonyoona bweende bwazyintu bwa Saatani, tatuzyi pe. Pele ntaamu eeyo iyoopa kuti bantu bapona anyika bayoowe kapati aabo ibatayandi kutobela kucenjezya kwa Leza kwakuti balibombye kubulelo bwa Mwami. (Amubale Intembauzyo 2:11, 12.) Mubusinsimi bwakwe bujatikizya ciindi cakumamanino, Jesu wakaamba kuti bantu “bayoonetuka akaambo kakuyoowa akulibilika zyintu zilangilwa kucitika anyika, nkaambo nguzu zyakujulu ziyoozungaanizyigwa.” Wakayungizya kuti: “Mpoonya bayoobona Mwana wamuntu kaboola mukkumbi kajisi nguzu abulemu bupati.”—Lk. 21:26, 27.\n15, 16. Mbaani ibayakupanga “impi” yalo iiyakutobela Kristo kunkondo?\n15 Nolyaambilizya kujatikizya kuboola kwa Mwami “kajisi nguzu abulemu bupati” kutegwa alete lubeta, ibbuku lya Ciyubunuzyo lyaamba kuti: “Ndakabona julu kalijalulwa, eelyo amubone kwakali bbiza lituba. Lino ooyo uutantide alindilyo wiitwa kuti Uusyomeka alimwi Wamasimpe, alimwi ulabeteka akulwana mubululami. Kunze lyaboobo, impi zyabasikalumamba bakujulu bakali kumutobela kabatantide mabbiza aatuba, alimwi bakasamide zisani zyuuba-uba, zituba, zitakwe tombe, zibotu. Alimwi mukanwa lyakwe muzwa panga damfwu libosya, lyakuti aumye masi, alimwi uyoobeembela ankoli yabutale. Kunze lyaboobo, ulalyataula mucikandilo camasaansa cabukali bwakunyema kwa Leza Singuzuzyoonse.”—Ciy. 19:11, 14, 15.\n16 Ino mbaani ibayakuba basikalumambanyina Kristo ibapanga “impi” zyakujulu iziyakumutobela kunkondo? Ciindi naakasaanguna kubweza panga lyakwe kutegwa atande Saatani alimwi amadaimona aakwe kuzwa kujulu, Jesu wakagwasyilizyigwa “abangelo bakwe.” (Ciy. 12:7-9) Cileelela kwaamba kuti ciindi cankondo ya Amagedoni, impi ya Kristo iyakubikkilizya abangelo basalala. Sena impi yakwe eeyi iyakubikkilizya abambi? Jesu wakaamba cisyomezyo eeci kubanabokwabo bananike cakuti: “Ooyo uuzunda akucita milimo yangu mane kusikila kumamanino, ndiyoomupa nguzu zyakweendelezya masi, alimwi bantu uyoobeembela ankoli yabutale cakuti bayoopwayaulwa mbuli mbozipwayaulwa zibelesyo zyabulongo, mbubonya andime mbondatambula kuzwa kuli Taata.” (Ciy. 2:26, 27) Aboobo, impi yakujulu ya Kristo iyoobikkilizya abanabokwabo bananike balo kuciindi eeco banakuli bakatambula kale bulumbu bwabo bwakujulu. Balelinyina bananike banakuli kulubazu lwakwe ciindi nayakucita “milimo iiyoosya” kumwi keembela masi ankoli yabutale.\nMWAMI WAMANIZYA KUZUNDA\n17. (a) Ino bbiza lituba ndyatantide Kristo liiminina nzi? (b) Ino panga alimwi abuta ziiminina nzi?\n17 Amubale Intembauzyo 45:5. Mwami utantide aabbiza lituba, iliiminina nkondo iisalala alimwi iiluleme mumeso aa Jehova. (Ciy. 6:2; 19:11) Kuyungizya apanga, ulijisi abuta. Tubala kuti: “Ndakalanga akubona bbiza lituba; lino ooyo wakatantide alindilyo wakajisi buta; alimwi wakapegwa musini, eelyo wakaunka kayaabuzunda akuti amanizye kuzunda.” Zyoonse zyobilo, ipanga alimwi abuta ziiminina nzila njayakubelesya Kristo kunyonyoona basinkondonyina.\nBayuni bayakwiitwa kuti basalazye nyika (Amubone muncali 18)\n18. Ino “mivwi” ya Kristo ‘iyakubosya’ buti?\n18 Kwiinda mukweema, sintembauzyo usinsima kuti ‘mivwi ya Mwami ilabosya, ilayasa mumyoyo yabasinkondonyina’ alimwi ‘bantu balawida ansi kunembo lyakwe.’ Bantu banji bayakujaigwa nyika yoonse. Businsimi bwa Jeremiya bwaamba kuti: “Bajayidwe ba-Jehova bayoojanwa moonse munyika kuzwa kumagolelo amwi akusikila kumagolelo amwi.” (Jer. 25:33) Businsimi ibukozyenye aboobu bwaamba kuti: “Ndakabona mungelo kaimvwi muzuba, mpoonya wakoongolola ajwi pati ikwaambila bayuni boonse bauluka mumulengalenga kuti: ‘Amuboole kuno, mubungane antoomwe kucilalilo citalikomeneni ca Leza, kutegwa mulye nyama yabami, nyama yabeendelezi babasikalumamba, nyama yabantu bayumu, nyama yamabbiza ayabaabo batantide alingawo, nyama yabantu boonse, yabantu baangulukide abazike, baniini alimwi abapati.’”—Ciy. 19:17, 18.\n19. Mbuti Kristo ‘mbwayakuzunda’ akumanizya kuzunda?\n19 Aakumana kunyonyoona bweende bwazyintu bubyaabi bwa Saatani aanyika, Kristo ‘mubulemu bwakwe uyakuzunda.’ (Int. 45:4) Uyakumanizya kuzunda kwiinda mukuwaala Saatani amadaimona aakwe mumulindi uutagoli kwa Myaka ya Bulelo Iili 1,000. (Ciy. 20:2, 3) Mbwaanga lino Diabolosi abangelo bakwe banakuli mbuli kuti balifwide, kabatacikonzyi kucita cintu cilicoonse, bantu munyika tabakayungwi a Saatani alimwi bayakulibombya cakumaninina ku Mwami wabo uuyakuzunda alimwi uulemekwa. Nokuba boobo, kabatanabona nyika yoonse mbwiiyaabucinca kuba paradaiso buce-buce, banakujisi kaambo akamwi ikayakubapa kukkomana a Mwami wabo abasikulelanyina kujulu. Cintu eeco icikkomanisya ciyakulangwa-langwa mucibalo citobela.


Wakali Kunookonzya Kubotezya Leza—Rehobbowamu\nBALA MU Afrikaans Albanian Altai Alur Amharic Amis Arabic Armenian Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Boulou Bulgarian Cakchiquel Catalan Cebuano Chichewa Chinese (Traditional) Chinese Cantonese (Simplified) Chinese Cantonese (Traditional) Chinese Mandarin (Simplified) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatian Czech Dakota Dangme Danish Digor Douala Dutch Edo Efik English Esan Estonian Ewe Fijian Finnish Fon French Ga Garifuna Georgian German Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kabuverdianu Kannada Kekchi Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mingrelian Mixe Mixtec (Guerrero) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Poqomchi' Portuguese (Portugal) Punjabi Quechua (Ancash) Quechua (Bolivia) Romanian Russian Samoan Sango Sepedi Sepulan Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin South African Sign Language Spanish Sranantongo Swahili Swahili (Congo) Swati Swedish Tagalog Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu\nCHIINDI choonse, tuyanda kuchita zintu zibotezya Jehova. Tweelede kuchitaanzi kuti tubotezye Leza akuti atulongezye? MuBbayibbele, muli zikozyano zyabantu bakachita zintu zibotezya Leza nikuba kuti kumatalikilo bakachita zibi zipati. Bamwi bakali abube buli kabotu pesi bakakachilwa kuchita zintu zibotezya Leza. Eezi zipa kuti tulibuzye kuti: “Niinzi Jehova nzyayanda kuti umwi awumwi achite?” Tulakonzya kujana nsandulo muzintu zyakachitika mubuumi bwamwaami waJuda, Rehobbowamu.\nSolomoni wisi aRehobbowamu wakeendelezya chisi chamaIsrayeli kwaminyaka iili 40. (1 Bam. 11:42) Solomoni wakafwa mumunyaka wa997 B.C.E. Mpawo Rehobbowamu wakiinka kuJerusalemu nkwiili kunyika, kuShekkemu kuti akapegwe bwaami. (2 Mak. 10:1) Ubonaanga wakali kuyoowa kuti uyookonzya na kutobelezya chikozyano chaSolomoni wakali abusongo bwiingi? Rehobbowamu wakalizi na kuti muchiindi chifwiifwi, wakeelede kutondeezya kuti uli abusongo mukubamba twaambo?\nKulakonzeka kuti Rehobbowamu naakaba Mwaami muIsrayeli, zintu teezyakali kweenda kabotu. MaIsrayeli bakatuma bantu kuti bakaambe penzi lyabo kuli Rehobbowamu kuti: “Uso wakatulemezya mukuli. Lino webo, kotuubulwida cibbalo ciyumu causo amukuli wakwe mulemu ngwaakatulemezya, elyo tuyookubelekela milimo.”—2 Mak. 10:3, 4.\nKulakonzeka kuti Rehobbowamu wakabula kuti ulachita biyeni. Kaansinga wakasala kuchita nzibayanda bantu, we, bamumpuli yakwe abakali kubeleka mung’anda yabwaami teebakali kuyooyinkilila kunembo kabakkede kabotu. Alubo kaansinga taakachita nzibayanda, bantu bakali kuzoomupapila. Wakachita biyeni? Rehobbowamu wakasaanguna kukumbila kugwasigwa abaalumi bapati bakali kugwasya Solomoni. Pesi Rehobbowamu wakasala kuswiilila nzyaakabuzigwa abaselanyina. Mpawo wakabajata chalunya bantu mbaakali kweendelezya. Kuzwa waawo wakasandula bantu bakatumidwe kuti: “Mebo njooyungizizya ijoko lyanu bulemu. Taata wakamuumya mitatula, mebo njoomuumya tubanze.”—2 Mak. 10:6-14.\nTwiiyaanzi kumakani aaya? Twiiya kuti tweelede kuswiilila nzibatubuzya maKristu bachipati, basimide mubukombi. Kuli zintu zyiingi nzibazi, nkinkaako balakonzya kuziba mpindu yazintu nzitusala alubo balakonzya kutugwasya.—Job. 12:12.\n“BAKASWIILILA IJWI LYA-JEHOVA”\nRehobbowamu wakabungania basilumamba kuti bakalwane misyobo yamaIsrayeli iili 10 yakamupapila. Pesi Jehova wakatuma musinsimi Semaya kuti akabuzye Rehobbowamu kuti: “Mutanoolwisya banabakwanu ba-Israyeli pe. Amuboole umwi aumwi kung’anda yakwe, nkaambo aya makani akazwa kulindime.”—1 Bam. 12:21-24. *\nChakali chuuba na kuli Rehobbowamu kuti aswiilile jwi lyaLeza? Kweelede Rehobbowamu wakakataazikana. Bantu bakali kuyoomubona biyeni mwaami wakaambide kuti uyoobasubula ‘atubanze’ bantu bakwe pesi taakwe naakasubula nikuba basikumupapila? (Kozyanisya a 2 Makani 13:7.) Nikuba boobo, mwaami abasilumamba bakwe “bakaswiilila ijwi lya-Jehova akupiluka mbubonya Jehova mbwaakabaambila.”\nChikozyano eechi chituyiisyaanzi? Tweelede kuswiilila Leza nikuba kuti chimwi chiindi kuchita oobo kulakonzya kupa kuti bantu batuseke. Leza uyootulongezya kuti twamuswiilila.—Dt. 28:2.\nNimpinduunzi nzyaakajana Rehobbowamu? Wakaleka kulwana misyobo iili kkumi mpawo wakatalisya kuyaka myuunzi yakali muzilawu zyaJuda aBbenjamini nkaambo njiimisyobo njaakali kweendelezya. ‘Wakayumya’ myuunzi myiingi. (2 Mak. 11:5-12) Alubo wakaswiilila milawu yaJehova. Muchiindi misyobo iili kkumi yakali kweendelezegwa aJerobbowamu niyakali kukomba baleza bakubeja, bamwi ‘bakayumya Rehobbowamu’ kwiinda mukwiinka kuJerusalemu kuti bakasumpule bukombi bwakasimpe. (2 Mak. 11:16, 17) Nkinkaako kuswiilila kwaRehobbowamu, kwakapa kuti bwaami bwakwe busime.\nCHIBI NCHAAKACHITA AKUCHINCHA\nRehobbowamu wakachita chintu chigambya chiindi bwaami bwakwe nibwakasima. Wakaleka kuswiilila milawu yaJehova akusaanguna kukomba baleza bakubeja. Nkamboonzi naakachita oobo? Wakali kuyungwa abanyina bakali mu-Amoni na? (1 Bam. 14:21) Nzyaakachita zyakapa kuti bantu mbaakali kweendelezya bachite mbuuli nguwe. Mpawo Jehova wakazumizya Mwaami wakuEgepita uutegwa Sisakki kuti azunde myuunzi myiingi yamuzilawu zyaJuda, nikuba kuti Rehobbowamu wakabelekede changuzu kuti ayisimye!—1 Bam. 14:22-24; 2 Mak. 12:1-4.\nSisakki naakasika kuJerusalemu nkwaakali kweendelezya Rehobbowamu kuli zimwi zyakachitika. Achiindi eechi, musinsimi Semaya wakabuzya Rehobbowamu abasilutwe makani aazwa kuli Leza aakuti: “Inywe mwandileka, aboobo ambebo ndamuleka akumwaaba mumaanza aa-Sisaki.” Rehobbowamu wakalutambula biyeni lulayo oolo? Wakalutambula kabotu. Bbayibbele liti: “Mwami abapati ba-Israyeli bakalibombya, bati, Jehova mululami.” Jehova wakavuna Rehobbowamu amuunzi waJerusalemu kuti utanyonyoonwi.—2 Mak. 12:5-7, 12.\nKuzwa waawo, Rehobbowamu wakiiyendelezya lubo misyobo iili 10. Katanafwa, bana bakwe biingi wakabaabanisya zipo kuchitila kuti bamwi bana batazoolwani Abbija wakali kuzooba mwaami. (2 Mak. 11:21-23) Nzyaakachita Rehobbowamu zyakatondeezya kuti wakaba amaanu kwiinda naakatalisya kweendelezya.\nNCHIKOZYANO CHIBOTU NA NAAKUTI NCHIBI?\nNikuba kuti Rehobbowamu wakeezya kuchita kabotu pesi taakachita zintu zibotezya Leza. Bbayibbele lipandulula mbaakeendelezya amajwi aakuti: “Nkabela wakacita bubi.” Nkamboonzi nikwaambwa oobo? “Nkaambo takwakapangika moyo wakwe kukuyandaula Jehova.”—2 Mak. 12:14.\nKusiyana aDavida, Rehobbowamu wakakachilwa kuba mweenzinyina waJehova\nAtuyeeyesesye atala azyakachitika mubuumi bwaRehobbowamu: Chimwi chiindi wakali kuswiilila Leza. Alubo wakachita zimwi zintu zyakapa kuti maIsrayeli bakombe Jehova. Pesi wakakachilwa kuba abweenzinyina bulikabotu aJehova akuzumanana kumukomba chamoyo woonse. Nkinkaako, wakachita zintu zibi akukomba baleza bakubeja. Tulakonzya kulibuzya kuti: ‘Chiindi Rehobbowamu naakaswiilila malayilile aazwa kuli Leza, wakaswiilila akaambo kakuti wakabuzigwa abantu na, naakuti wakali wachincha akuyanda kubotezya Leza?’ (2 Mak. 11:3, 4; 12:6) Mukuya kwachiindi, wakatalisya kuchita zintu zibi. Wakasiyene kule loko asyaanyinakulu Mwaami Davida! Nisimpe kuti Davida wakachita zintu zibi pesi wakali kumuyanda Jehova, kalipedelede mubukombi bwakasimpe alubo wakachincha chamoyo woonse naakabisya.—1 Bam. 14:8; Int. 51:1, 17; 63:1.\nTulakonzya kwiiya zyiingi kuzwa kuli zyakachitika mubuumi bwaRehobbowamu. Zilikabotu kuti bantu basanine mpuli zyabo akuchita zimwi zintu zibotu. Pesi kuti katuyanda kuti Jehova atulongezye, tweelede kusumpula bukombi bwakasimpe akukakatila kulimbubo.\nKuti tukonzye kuchita oobo, tweelede kuyanda Jehova chamoyo woonse. Mbuuli mulilo mbuuyanda kusoselwa kuti uzumanane kuyaka, andiswe kuti tuzumanane kuyanda Leza, tweelede kubala Bbayibbele chiindi choonse, kuyeeyesesya atala anzitubala akukomba. (Int. 1:2; Rom. 12:12) Kuyanda Jehova kuyoopa kuti tube achiyandisyo chakumubotezya muzintu zyoonse nzituchita. Alubo kuyoopa kuti tuchinche kuti twabisya. Tatukabi mbuuli Rehobbowamu, pesi tuyoozumanana kukakatila mukasimpe.—Jud. 20, 21.\n^ par 9 Akaambo kakutasyomeka kwaSolomoni, Leza wakatondeezya kuti bwaami bwamaIsrayeli bwakali kuyoowanzaanisigwa.—1 Bam. 11:31.


Nozibele a Masusu Otatwe. - Storybooks Zambia\nNozibele a Masusu Otatwe. Nozibele and the three hairs Nozibele na Umushishi utatu\nMazuba akaindi, basimbi botatwe bakaunkide mukutebba nkuni.\nOobo buzuba kwakalipide kapati, aboobo, bakainka kumulonga. Bakasobana akusamba mumeenda.\nNikwakatalika kusiya, bakatalika kujoka kumang’anda.\nKabali mukusika, Nozibele wakabika kwanza kwakwe mumukosi. Wakaluba kakusama mumukosi! “Ndalomba mundisindikile.” Pesi benzinyina bakati cindi caunka.\nMpona, Nozibele wakajokela akukajana kamumukosi. Wakatalika kujokela kung’anda. Mukubula coolwe, wakasoweka nkambo kamudima.\nNakalangisha, wakabona mumuni kauzwa mung’anda. Wakeenda cakufwambana akukonkomona amulyango.\nNiwakajalulwa mulyango, kwakazwa mubwa, “Uyanda nzi?” Nozibele wakati, “Ndazimina, aboobo ndiyanda busena bwakoona.” “Njila, olo ndilakuluma. Nozibele wakanjila.\nMubwa wakati, “Ndijikile”. Nozibele wakati, “seninga jikila mubwa mubumi bwangu.” Mubwa wakati, “Kujika olo ndilakuluma.” Mpoona Nozibele wakajika zyakulya zya mubwa.\nMubwa wakati, “Kondiyalila abulo.” “seninga yalide bulo bwa mubwa,” wakaingula Nozibele. Mubwa wakati, “Koyala bulo olo ndilakuluma”. Mpoona Nozibele wakayala bulo.\nMazuba onse, wakali kujika, kupyaanga akuwashila mubwa. Mubwa wakaambila Nozibele kuti uunka mukuswaya benzinyina. Wakalailila kuti incito zyonse zibelekwe kataninga joka.\nMbwakazwida biyo mubwa, Nozibele wakagusha masusu otatwe kumutwe wakwe akubika yomwe mujungusi abulo, imwi kunze amulyango, aumwi kuluba. Nakamana, wakatijila kung’anda.\nMubwa nakajoka, wakayandaula Nozibele. “Nozibele ulikuli?” Susu yakusanguna yakavwila “Ndili mujungusi abulo.” Susu lyabili yakati,”Ndilikunze amulyango.” Lyatatu lyakati, “ndili momuno muluba.”\nNikwakainda cindi, mubwa wakazyiba kuti Nozibele wakamweena. Aboobo, wakatalika kumucilila. Pesi bakulana bakwe Nozibele bakaimikila kunzila azisamu. Mpoona mubwa wakajoka. Kuzwa lyelyo, taningabwenwe.\nImbuto Ishonto: Kaano ka Wangari Maathai Nkuku, Joongola Mbongolo Nyimbo ya Sakima Anansi a Busongo Buzuba Mbondakaunka Kudolopo Nseke a Sikube